pythainlp/thai-wiki-dataset-v4 huggingface dataset:
ตะกายดาว

ตะกายดาว เป็น ละครซิตคอมเรื่องแรกของแกรมมี่ สร้างสรรค์โดย วาณิช จรุงกิจอนันต์ และ ยุทธนา มุกดาสนิท ในนาม "มาสเตอร์แพลน" โดยเป็นเรื่องราวของบริษัทรับจัดหานักแสดง ซึ่งมีผู้คนจากหลากหลายสถานะและอาชีพเข้ามาไต่ฝันเพื่อความเป็น "ดารา" 
ละครเรื่องนี้ได้รับการกล่าวขานจาก ยุทธนา มุกดาสนิท ผู้ร่วมสร้างเรื่องนี้ว่าเป็นละครโทรทัศน์รูปแบบ "ซีทรู" กล่าวคือเป็นงานสร้างละครอย่างทะลุปรุโปร่งและสมจริง ทั้งในแง่เนื้อหาสาระ ฉาก เทคนิค และการสะกดอารมณ์ผู้ชม ถือเป็นมิติใหม่ของวงการละครไทยในขณะนั้น ลักษณะการถ่ายทำใช้โรงถ่าย (Studio) ตลอดเรื่อง
ระยะเวลาออกอากาศ.
"ตะกายดาว" ออกอากาศตอนแรกวันที่ 6 ตุลาคม พ.ศ. 2532 โดยเสนอเป็นประจำทุกวันศุกร์ เวลา 21:00 - 22:00 น. ก่อนรายการ แผ่นฟิล์มวันศุกร์ ทางสถานีวิทยุโทรทัศน์ไทยทีวีสีช่อง 9 อ.ส.ม.ท. (ปัจจุบัน คือ ช่องเอ็มคอตเอชดี) แต่ในปี 2533 ได้ย้ายและเพิ่มวันออกอากาศเป็นสัปดาห์ละ 2 ครั้ง โดยเสนอเป็นประจำทุกวันอังคารและวันพุธ เวลา 20:50 - 21:50 น. จนสิ้นสุดลงในวันที่ 14 มีนาคม พ.ศ. 2533 
นักแสดง.
นักแสดงรับเชิญ.
นอกจากนักแสดงประจำแล้ว ยังมีนักแสดงคนอื่น นักร้อง นางแบบ หรือบุคคลในวงการบันเทิงหลากหลายแขนงซึ่งมีผลงานโดดเด่นในขณะนั้น มารับเชิญให้แสดงเป็นตัวละครตามคาแรกเตอร์ที่เป็นหรืออยากเป็น โดยในที่นี้จะระบุรายชื่อตอน วันออกอากาศครั้งแรก และนักแสดงรับเชิญในแต่ละตอน 
เพลงนำละคร.
เพลงนำละครมีชื่อเดียวกับละคร ขับร้องและแต่งคำร้องโดย เรวัต พุทธินันทน์ และทำดนตรีโดย ชาตรี คงสุวรรณ ใช้ตอนเปิดและปิดละครมาตลอด ภายหลังละครอวสานก็ได้มีการขับร้องใหม่โดยศิลปินนักร้องท่านอื่นๆ อีกมากมายจนกลายเป็นเพลงหนึ่งที่ใช้ในเวทีประกวดต่างๆ เพื่อเป็นเส้นทางการหาที่สุดแห่งดาวเข้ามาประดับวงการดังเช่นในเนื้อเพลง
ภายหลัง "ตะกายดาว" อวสาน.
หลังจากละครตะกายดาวอวสาน ทางมาสเตอร์แพลนได้มีการทำละครเรื่องใหม่เพื่อออกอากาศทางสถานีโทรทัศน์สีกองทัพบกช่อง 7 โดยมีชื่อเรื่องว่า "คนค้นคน" โดยใช้ทีมนักแสดงชุดเดิม และเพิ่มนักแสดงใหม่ เช่น นัท มีเรีย แต่ออกอากาศได้ไม่กี่เดือนก็ต้องลาจอ จนกระทั่งละคร "3 หนุ่ม 3 มุม" เริ่มออกอากาศในปี พ.ศ. 2534 ทางทีมงาน 3 หนุ่ม 3 มุม ได้นำละครตะกายดาวมาเป็นชื่อตอนหนึ่งในละครซิตคอมอายุยืนเรื่องนั้น โดยเนื้อเรื่องได้กำหนดให้ พีรพล (รับบทโดย ปฏิภาณ ปฐวีกานต์) เป็นผู้ไต่ฝัน โดยมี เศรษฐา ศิระฉายา กลับมารับบทบาทเดิมอีกครั้ง
ศิริสิน ศิริพรสมาธิกุล

ศิริสิน ศิริพรสมาธิกุล ชื่อเล่น จิ๋ม เกิดเมื่อปี พ.ศ. 2504 เป็นนักแสดงชาวไทย มีผลงานการแสดงที่เป็นที่รู้จักอย่างเช่นใน "เรื่องตลก 69" ที่ทำให้เธอได้รับรางวัลผู้แสดงสมทบหญิงยอดเยี่ยมจากชมรมวิจารณ์บันเทิง และ รางวัลสุพรรณหงส์ทองคำ ปี 2542 และต่อมากับบทบาท เจ๊สี่ ในภาพยนตร์ "บุปผาราตรี" (2546) และ "บุปผาราตรี เฟส 2" (2548)
นางศิริสินเสียชีวิตเมื่อวันที่ 6 กรกฎาคม พ.ศ. 2548 ด้วยโรคมะเร็งตับ
รกลอกตัวก่อนกำหนด

รกลอกตัวก่อนกำหนด  เป็นภาวะแทรกซ้อนทางสูติศาสตร์ของการตั้งครรภ์ซึ่งรกได้แยกตัวออกจากผนังมดลูกของมารดาก่อนที่ทารกจะคลอดตามปกติ เป็นสาเหตุที่พบบ่อยสาเหตุหนึ่งของการมีเลือดออกในช่วงท้ายของการตั้งครรภ์ ในมนุษย์ถือว่าการลอกตัวของรกหลังสัปดาห์ที่ 20 ของการตั้งครรภ์และก่อนการเกิดนั้นเป็นการลอกตัวก่อนกำหนด มีอุบัติการณ์ 1% การตั้งครรภ์ทั่วโลกโดยมีอัตราการเสียชีวิตของทารกประมาณ 20-40% ขึ้นอยู่กับความรุนแรงของการลอกตัว รกลอกตัวก่อนกำหนดมีผลต่ออัตราการตายของมารดาอย่างมาก
พยาธิสรีรวิทยา.
การมีเลือดออกในชั้น decidua basalis ทำให้เกิดการลอกตัวของรก การมีก้อนเลือดเกิดขึ้นจะทำให้มีการลอกตัวออกจากผนังมดลูกมากขึ้นทำให้มีการกดทับอวัยวะเหล่านี้และส่งผลต่อการส่งเลือดไปเลี้ยงตัวอ่อน เลือดหลังรกอาจทะลุผนังมดลูกไปยังช่องท้อง (peritoneal cavity) เรี่ยกว่า Couvalaire uterus ชั้นกล้ามเนื้อมดลูก (myometrium) ในบริเวณนี้จะอ่อนแอและอาจฉีกขาดได้ในช่วงที่มีความดันในมดลูกขึ้นสูงขณะมดลูกหดตัวเพื่อการคลอด การขาดของชั้นกล้ามเนื้อมดลูกจะทำให้เกิดภาวะฉุกเฉินทางสูติศาสตร์ที่เป็นอันตรายถึงชีวิตได้ทันที
ความรุนแรงของภาวะเครียดของทารกจะสัมพันธ์กับความรุนแรงของการลอกตัวของรก ในกรณีที่รกลอกตัวจนหมดหรือเกือบหมดนั้นทารกจะเสียชีวิตเกือบแน่นอนหากไม่ได้รับการผ่าตัดคลอด
การเจริญเกิน

การเจริญเกิน  เป็นคำทั่วไปหลายถึงการเพิ่มจำนวนของเซลล์ในอวัยวะหรือเนื้อเยื่อที่มากกว่าปกติ การเจริญเกินอาจทำให้เกิดการเพิ่มขนาดของอวัยวะได้และบางครั้งก็ถูกใช้ในความหมายใกล้เคียงกันกับ benign neoplasia หรือ benign tumor (เนื้องอกชนิดไม่ร้าย)
การเจริญเกินเป็นการตอบสนองต่อสิ่งกระตุ้นที่อาจกลายเป็นเนื้องอกได้ที่พบบ่อย ในระดับย่อยๆ นั้นเซลล์แต่ละเซลล์จะมีลักษณะปกติเพียงแต่มีการเพิ่มจำนวนมากขึ้น บางครั้งเซลล์อาจมีขนาดใหญ่ขึ้นได้ (hypertrofia) การเจริญเกินนั้นแตกต่างจากการโตเกิน (hypertrophy) ตรงที่การเปลี่ยนแปลงของเซลล์ในการโตเกินนั้นจะทำให้เซลล์มี"ขนาด"ใหญ่ขึ้น ในขณะที่การเจริญเกินนั้นเซลล์จะมี"จำนวน"มากขึ้น
แผ่นดินไหวครั้งใหญ่คันโต ค.ศ. 1923

แผ่นดินไหวครั้งใหญ่คันโต ค.ศ. 1923 (พ.ศ. 2466) เป็นเหตุแผ่นดินไหวครั้งใหญ่ในรัชสมัยไทโชของญี่ปุ่น เกิดขึ้นเมื่อวันที่ 1 กันยายน ค.ศ. 1923 ซึ่งตรงกับพุทธศักราช 2466 เวลา 11:58:44 น. ตามเวลาในท้องถิ่น บริเวณภาคคันโต บนเกาะฮนชู มีจุดศูนย์กลางอยู่ใต้ทะเล บริเวณเกาะอิซูโอชิมะ ในอ่าวซางามิ 
แผ่นดินไหวก่อให้เกิดความเสียหายแก่กรุงโตเกียว เมืองท่าโยโกฮามะ จังหวัดชิบะ จังหวัดคานางาวะ และจังหวัดชิซูโอกะ ประมาณการว่ามีผู้เสียชีวิตประมาณ 100,000 คน มีผู้สูญหายที่คาดว่าเสียชีวิตแล้วประมาณ 40,000 คน เนื่องจากเหตุเกิดขึ้นในช่วงเที่ยงวัน ขณะประชาชนกำลังใช้เตาไฟหุงอาหาร ทำให้เกิดเพลิงไหม้ และเนื่องจากมีพายุไต้ฝุ่นอยู่ทางตอนเหนือของญี่ปุ่น ทำให้มีกระแสลมแรงจึงเกิดเพลิงลุกลาม ประกอบกับระบบท่อส่งน้ำเกิดชำรุดอันเป็นผลมาจากแผ่นดินไหว ส่งผลให้การดับเพลิงต้องใช้เวลาถึง 3 วัน ตั้งแต่วันที่ 1 จนถึงวันที่ 3 กันยายน นอกจากนี้ยังเกิดดินถล่มในหลายพื้นที่
แผ่นดินไหว.
บันทึกของกัปตันเรือ SS Dongola ขณะที่เรือของเขาทอดสมอในโยโกฮามะ ระบุว่า:<br>
"เมื่อเวลา 11:55 น. เรือเริ่มสั่นสะเทือนอย่างรุนแรงและเมื่อมองไปทางชายฝั่งได้มีแผ่นดินไหวรุนแรงเกิดขึ้นอาคารหลายแห่งกำลังยุบตัวทุกทิศทางและไม่กี่นาทีต่อมาฝุ่นผงจากอาคารได้กระจายไปทั่วทำให้ไม่สามารถมองเห็นตัวเมืองได้ เขามองเห็นไฟที่กำลังลุกไหม้ทั่วทิศทางและเวลาครึ่งชั่วโมงต่อมาทั้งเมืองก็อยู่ใต้เปลวเพลิง"
แผ่นดินไหวครั้งนี้ก่อให้เกิดความเสียหายอย่างมากในโตเกียวและโยโกฮามะรวมถึงจังหวัดโดยรอบได้แก่ จังหวัดชิบะ จังหวัดคานางาวะ และจังหวัดชิซูโอกะ และก่อให้เกิดความเสียหายอย่างกว้างขวางทั่วภูมิภาคคันโต แรงสั่นสะเทือนของแผ่นดินไหวครั้งนี้แรงมากจนสามารถเคลื่อนพระพุทธรูปโคโตกูอิงที่มีน้ำหนักถึง 121 ตัน ที่อยู่ห่างจากศูนย์กลาง 60 กม. ได้ถึง 60 เซนติเมตร 
มีผู้เสียชีวิตประมาณ 142,800 ราย สูญหายประมาณ 40,000 คน ผู้สูญหายส่วนใหญ่ถูกสันนิษฐานว่าเสียชีวิต ตามรายงานสรุปของคาจิมะ คอร์ปอเรชั่นในเดือนกันยายน ค.ศ. 2004 มีผู้เสียชีวิต 105,385 รายในแผ่นดินไหว
ความเสียหาย.
แผ่นดินไหวได้เกิดขึ้นในช่วงเวลาที่ผู้คนกำลังทำอาหาร ผู้เสียชีวิตหลายคนเสียชีวิตเนื่องจากเหตุการณ์ไฟไหม้ที่เกิดขึ้นหลังแผ่นดินไหว ไฟได้เริ่มไหม้ทันทีหลังจากที่เกิดแผ่นดินไหว ไม่นานไฟไหม้ได้เพิ่มกำลังขึ้นเป็นพายุไฟทำให้ไฟลุกลามไปทั่วเมือง
น้ำซับ

น้ำซับ  เป็นการไหลของน้ำใต้ดินที่ตัดกับผิวดินโดยธรรมชาติ ซึ่งน้ำซับออกมาจากผิวดินได้โดยแรงโน้มถ่วงประมาณร้อยละ 10 เป็นลักษณะของน้ำซับที่มักเกิดขึ้นบ่อยๆ การเปลี่ยนแปลงค่าของการซึมผ่านในหินเป็นเหตุผลสำคัญที่ทำให้ได้น้ำซับเป็นแห่งๆ และถ้าหากว่าชั้นทรายวางตัวอยู่เหนือชั้นดินเหนียวที่ไม่ให้น้ำซึมผ่าน เมื่อน้ำเคลื่อนผ่านลงไปข้างล่างยังชั้นทรายก็จะไหลออกไปด้านข้างและไหลไปตามรอยสัมผัสกับดินเหนียวจนโผล่ออกมาเป็นน้ำซับได้
น้ำซับพบได้ในหินเกือบทุกชนิด แต่ที่เป็นน้ำซับใหญ่ๆ มักมาจากหินปูน หินละลาย และชั้นกรวด น้ำซับมีอัตราการไหลแตกต่างกันออกไป บ้างก็แสดงลักษณะไหลแรง ไหลค่อยไปตามฤดูกาล โดยทั่วไปน้ำซับออกมาในตอนช่วงหลังเที่ยงคืนจนถึงสว่างและจะลดลงอย่างต่อเนื่อง เพราะช่วงกลางวันต้นไม้จะดูดเอาน้ำจากชั้นน้ำไปใช้นั่นเอง
ถ้ามีปริมาณน้ำมากสามารถนำมาใช้ได้ ในกรณีที่น้ำไหลมีกำลังแรงมาก เรียกว่า “น้ำพุ” มีประโยชน์ในการนำกลับมาใช้เป็นแหล่งน้ำสำหรับอุปโภคและบริโภค
ปราสาทคาร์ไลล์

ปราสาทคาร์ไลล์  เป็นปราสาทที่มีอายุกว่า 900 ปีที่ตั้งอยู่ที่คาร์ไลล์ในมณฑลคัมเบรียในสหราชอาณาจักร เพราะตำแหน่งที่ตั้งที่อยู่ไม่ไกลจากพรมแดนระหว่างอังกฤษและสกอตแลนด์ทำให้ปราสาทคาร์ไลล์มีบทบาทสำคัญในประวัติศาสตร์อังกฤษในด้านการสงครามและการถูกรุกราน ปราสาทคาร์ไลล์เป็นปราสาทที่สร้างขึ้นในรัชสมัยของสมเด็จพระเจ้าวิลเลียมที่ 2 แห่งอังกฤษในคริสต์ศตวรรษที่ 11
ปราสาทคาร์ไลล์เป็นสิ่งก่อสร้างอยู่ในรายชื่อสิ่งก่อสร้างภายใต้การพิทักษ์ ระดับ 1 ในปัจจุบันอยู่ภายใต้การบริหารขององค์การอนุรักษ์แห่งอังกฤษ
ธุรกิจเพื่อสังคม

ธุรกิจเพื่อสังคม  เป็นคำที่นิยามขึ้นโดยศาสตราจารย์ มูฮัมหมัด ยูนูส ผู้ได้รับรางวัลโนเบลสาขาสันติภาพ โดยเขาอธิบายไว้ในหนังสือของตน
ในหนังสือเล่มนี้ ยูนูสให้คำจำกัดความของธุรกิจเพื่อสังคมว่าเป็นธุรกิจที่:
รูปแบบนี้แต่งตั้งจากธุรกิจที่มุ่งแสวงหากำไรสูงสุด เนื่องจากเป้าหมายหลักของธุรกิจเพื่อสังคมไม่ใช่การเพิ่มกำไรให้สูงสุด (ถึงแม้จะมีความปรารถนาในการสร้างกำไรก็ตาม) นอกจากนี้ เจ้าของธุรกิจจะไม่ได้รับเงินปันผลใด ๆ จากผลกำไรทางธุรกิจเลย
ในทางกลับกัน ธุรกิจเพื่อสังคมนั้นแตกต่างจากองค์การไม่แสวงหาผลกำไรตรงที่ไม่ต้องพึ่งพาเงินบริจาค หรือเงินช่วยเหลือจากภาคเอกชนหรือภาครัฐ เพื่อความอยู่รอดและการดำเนินกิจการ เพราะธุรกิจประเภทนี้สามารถพึ่งพาตัวเองได้เช่นเดียวกับธุรกิจอื่น ๆ ยิ่งไปกว่านั้น อีกสิ่งหนึ่งที่แตกต่างจากองค์การไม่แสวงหาผลกำไร คือ เงินทุนในองค์การจะถูกใช้เพียงครั้งเดียวในการทำงานจริง แต่เงินทุนในธุรกิจเพื่อสังคมจะถูกใช้ในการลงทุนเพื่อเพิ่มและปรับปรุงการดำเนินการของธุรกิจในการทำงานโดยไม่มีกำหนดระยะเวลา ซึ่งยูนูสกล่าวไว้ว่า "เงินการกุศลมีชีวิตเพียงครั้งเดียว ส่วนเงินธุรกิจเพื่อสังคมสามารถนำไปลงทุนซ้ำแล้วซ้ำเล่าได้"
ในทางปรัชญา ธุรกิจเพื่อสังคมนั้นมีพื้นฐานมาจากสิ่งที่ยูนูสระบุว่าเป็นแรงจูงใจพื้นฐานของมนุษย์ 2 ประการ ได้แก่ ความเห็นแก่ตัว และ การเสียสละส่วนตน คนที่เห็นแก่ตัว มักแสวงหากำไรผ่านทางธุรกิจโดยไม่คำนึงถึงตนเอง อย่างไรก็ตาม ธุรกิจเพื่อสังคมยังขึ้นอยู่กับแรงจูงใจประการหลังนี้ โดยให้ผู้คนให้บริการการกุศล เช่น การก่อตั้งศาสนสถานต่าง ๆ อาทิ วัด โบสถ์ มัสยิด โบสถ์ยิว รวมไปถึงพิพิธภัณฑ์ศิลปะ สวนสาธารณะ คลินิกสุขภาพ หรือศูนย์ชุมชน สำหรับยูนูส ผลกำไรที่ได้รับจากการดำเนินธุรกิจเพื่อสังคมนั้นสำคัญน้อยกว่าผลดีที่เกิดขึ้นต่อสังคมโดยรวม ล่าสุด มูฮัมหมัด ยูนูส ได้ก่อตั้ง Yunus Social Business (YSB) เพื่อศึกษา สนับสนุน และลงทุนในธุรกิจเพื่อสังคมในกลุ่มคนรุ่นใหม่
เมื่อไม่นานมานี้ งานวิจัยทางวิชาการจำนวนมากได้ศึกษาว่า บล็อกเชน และโดยเฉพาะอย่างยิ่ง สัญญาอัจฉริยะ มีส่วนช่วยสนับสนุนการพัฒนาแนวคิดทางธุรกิจทางสังคม โดยนักวิจัยมีความเห็นว่า การใช้บล็อกเชนร่วมกับสัญญาอัจฉริยะ สามารถทำหน้าที่เป็นตัวเร่งให้เกิดธุรกิจทางสังคมที่ยั่งยืนได้
ประธานมณฑล

ประธานมณฑล  คือช่วงของตัวตึกที่เป็นบริเวณหลักของสิ่งก่อสร้างที่มีขนาดใหญ่โดยเฉพาะเมื่อกล่าวถึงคฤหาสน์ หรือ วังแบบคลาสสิกหรือบาโรก ประธานมณฑลประกอบด้วยห้องหลัก, ห้องชุดที่ประทับ และ ทางเข้าสิ่งก่อสร้าง ห้องที่หรูหราที่สุด ที่เด่นที่สุดที่มักจะตั้งอยู่บนชั้นที่สองของสิ่งก่อสร้างจะเรียกว่า “piano nobile” 
ประธานมณฑลมักจะขนาบด้วยปีกรองที่ต่ำกว่า และถ้าบริเวณทั้งสามโอบรอบลาน ลานนี้ก็จะเรียกว่า “ลานเกียรติยศ” (Cour d'Honneur) ตัวอย่างของประธานมณฑลพบในสิ่งก่อสร้างของยุคคลาสสิกหลายแห่งในยุโรปที่รวมทั้งพระราชวังแวร์ซายส์, วังเบล็นไฮม์ และ วังพิตติ. 
ส่วนของตัวตึกหลักของวังในยุคกลางของฝรั่งเศสของคฤหาสน์มาเนอร์ก็มักจะเรียกว่า “ประธานมณฑล”
แอ่งยุบปากปล่อง

แอ่งยุบปากปล่อง หรือ แอ่งภูเขาไฟรูปกระจาด  เป็นแอ่งภูเขาไฟที่มีขอบแอ่งเอียงชันลาดลงสู่ก้นแอ่ง อาจมีหรือไม่มีกรวยภูเขาไฟขนาดต่างๆ โผล่อยู่ที่ก้นแอ่งก็ได้ แอ่งภูเขาไฟแบบนี้เกิดขึ้นจากการระเบิดอย่างรุนแรงและฉับพลันในส่วนลึกลงไปของภูเขาไฟ โดยมีพลังระเบิดมากพอที่จะผลักดันส่วนบนให้กระจัดกระจายออกไปรอบทิศทาง ทำให้ปริมาณหินมหาศาลเคลื่อนย้าย เกิดเป็นรอยรูปกระจาดขึ้น หลังจากนั้น การระเบิดย่อย ๆ หรือการหลั่งไหลของลาวาขึ้นสู่ผิวพื้นก้นกระจาด ก็อาจทำให้เกิดกรวดภูเขาไฟย่อย ๆ หรือใหญ่ ๆ ขึ้นท่ามกลางแอ่งก้นกระจาดอีกต่อหนึ่ง
ตัวอย่างภูมิประเทศแบบนี้เห็นได้ชัดที่ หมู่เกาะกรากะตัว ประเทศอินโดนีเซีย ภูเขาไฟตาอาล ใกล้กรุงมะนิลา ประเทศฟิลิปปินส์ และที่ภูเขาไฟวิสุเวียส ในประเทศอิตาลี ในประเทศไทยนั้น มีตัวอย่างที่เข้าใจว่าเป็นแอ่งภูเขาไฟเล็ก ๆ แบบนี้ที่เขาหลวง อำเภอคีรีมาศ จังหวัดสุโขทัย อันเป็นภูเขาไฟที่สงบแล้ว
เครเตอร์.
เครเตอร์เป็นปากปล่องที่มีลักษณะเป็นแอ่งค่อนข้างกลมขนาดเส้นผ่าศูนย์กลางไม่เกิน 1 กิโลเมตร เป็นผลจากการปะทุของก๊าซและตะกอนภูเขาไฟ ส่วนแอ่งยุบปากปล่องมีลักษณะคล้ายเครเตอร์แต่มีขนาดใหญ่กว่าตั้งแต่ 1 ถึง 50 กิโลเมตร มีรูปร่างกลมถึงค่อนข้างรีมักถูกปิดทับด้วยน้ำฝนหรือหิมะ เกิดจากการแตกหักของโครงสร้างภูเขาไฟทำให้ชั้นหินหลอมเหลวใต้ภูเขาไฟเกิดการทรุดหรือยุบตัวลง
แอ่งยุบปากปล่องเยลโลว์สโตน.
อุทยานแห่งชาติเยลโลว์สโตนมีชื่อเสียงในเรื่องของกีเซอร์และน้ำพุร้อน ถือเป็นหลักฐานที่บ่งชี้ถึงการมีระบบแมกมาที่มียังพลังอยู่ ระบบแมกมานี้เคยทำให้เกิดการระเบิดของภูเขาไฟครั้งรุนแรงที่สุดในประวัติศาสตร์โลกที่เรียกได้ว่า ซูเปอร์วอลเคโน มาแล้วหลายครั้ง หนึ่งในนั้นสร้างแอ่งยุบปากปล่องที่มีเส้นผ่านศูนย์กลางถึงประมาณ 50 ไมล์ (ประมาณ 80 กิโลเมตร) หอสังเกตการณ์ภูเขาไฟในเยลโลว์สโตนตรวจจับแผ่นดินไหว การเสียรูปของพื้นดิน การไหลและอุณหภูมิของกระแสน้ำในพื้นที่อย่างใกล้ชิด พบว่ามีกลุ่มของแผ่นดินไหวเกิดขึ้นเป็นครั้งคราว ทำให้แผ่นดินยกตัวขึ้นและลำธารมีการเปลี่ยนแปลงทั้งปริมาณและอุณหภูมิของน้ำ แต่ก็ยังไม่มีหลักฐานบ่งบอกว่าจะมีการระเบิดของภูเขาไฟเกิด ขึ้นในอนาคตอันใกล้นี้ การระเบิดของภูเขาไฟในเยลโลว์สโตนครั้งล่าสุดเกิดขึ้นเมื่อ 70,000 ปีก่อน ทำให้เกิดลาวาหลากของที่ราบสูง Pitchstone ลาวาหลากนี้มีขนาดเท่ากับวอชิงตัน ดี.ซี. และหนามากกว่า 100 ฟุต (30 เมตร) ใต้เยล์โลว์สโตนมีจุดศูนย์รวมความร้อน (hotspot) อยู่ จุดศูนย์รวมความร้อนเป็นมวลของวัสดุร้อนที่ลอยผ่านชั้นแมนเทิลของโลกขึ้นมา มันจะส่งผ่านความร้อนออกสู่พื้นที่รอบ ๆ แล้วกลายเป็นแรงขับดันในเปลือกโลกที่ทำให้เกิดแผ่นดินไหวและไม่บ่อยนัก ทำให้เกิดภูเขาไฟระเบิด
กรรมการ (ซามูไรสปีริท)

คุโรโกะ  หรือเป็นที่รู้จักกันในชื่อที่นักเล่นเกมชาวไทยนิยมเรียกกันว่า กรรมการ เป็นตัวละครจากเกมซามูไร สปีริท ซึ่งเป็นกรรมการถือธงสี ขาว-แดง คอยตัดสินในการทำศึกในเกมอยู่หลายภาค ให้เสียงพากย์โดยมาซากิ ยูซุอิ (ในภาคแรกและภาคสาม), เอย์จิ ยาโน่ (ในขณะทำการตัดสินของภาคที่สอง), โทชิคาสุ นิชิมูระ (ในขณะทำการศึกของภาคที่สอง), คาโอริ มินามิ (ในซามูไรโชดาวน์ 64) และทาคูมิ ซาโต้ (ในซามูไรโชดาวน์ VI)
ประวัติตามท้องเรื่อง.
ไม่มีใครรู้แน่ชัดถึงความเกี่ยวข้องกับคุโรโกะรวมทั้งแหล่งที่มา โดยทราบเพียงแต่เรื่องราวที่เขาได้ถูกบังคับให้เป็นกรรมการการตัดสินการแข่งขันในฐานะที่เป็นบ่าวไพร่ให้กับอามาคุสะ ชิโร่ เนื่องจากพี่น้องคนอื่นๆถุกจับเป็นตัวประกัน ภายหลังจากที่อามาคุสะถูกกำจัดลงแล้ว เขาก็กลับไปหาญาติพี่น้องของเขาได้อย่างพร้อมหน้ากันอีกครั้ง นอกจากนี้ หนึ่งในพี่น้องของเขายังเคยร่วมงานที่มีความสัมพันธ์กับนิโคติน คาเฟอีนผู้เป็นอาจารย์ของฮาโอมารุในช่วงก่อนหน้านี้ ซึ่งมีความชำนาญในการใช้เวทมนตร์คาถาอีกด้วย
ในส่วนบุคลิกลักษณะของคุโรโกะยังคงเป็นปริศนา และเป็นเรื่องยากที่จะบอกได้ว่าพี่น้องคนใดที่ใช้ชื่อว่าคุโรโกะ นอกจากนี้ อาจเป็นไปได้ว่าคุโรโกะจะมิได้มีสถานภาพที่เป็นมนุษย์แต่อย่างใด
เลียม นีสัน

วิลเลียม จอห์น "เลียม" นีสัน, โอบีอี  เป็นนักแสดง ชาวไอร์แลนด์ ที่ต่อมาเป็นพลเมืองอเมริกันตั้งแต่ปี 2009 เขาเป็นที่รู้จักจากบทบาทออสการ์ ชินด์เลอร์ ในภาพยนตร์เรื่อง "Schindler's List", บทไมเคิล คอลลินส์ใน "Michael Collins", บทไควกอน จินน์ ใน "", บทอัลเฟรด คินเซย์ ใน "Kinsey", บทแอสลัน ในภาพยนตร์ซีรีส์ "The Chronicles of Narnia" และจะรับบทจอห์น "แฮนนิบอล" สมิธ ใน "A-Team movie" เขาเกิดในบัลลีเมนา เคาน์ตีแอนทริม และศึกษาที่นั่นที่มหาวิทยาลัยเบลฟาสต์ เขาย้ายไปดับลินหลังจากจบมหาวิทยาลัยและเริ่มอาชีพการแสดง ร่วมกับคณะละครเวทีแอบบี ในต้นคริสต์ทศวรรษ 1990 เขาย้ายมาที่สหรัฐอเมริกา ที่เขาเป็นที่รู้จักมากขึ้นจากการแสดงเรื่อง "Schindler's list" ทำให้เขาเป็นบุคคลมีฐานชื่อเสียงที่ดี เขายังเล่นในหนังแนวบล็อกบัสเตอร์หลายเรื่องอย่างเช่น "The Dead Pool", "Darkman", "Rob Roy", "Kingdom of Heaven", "Batman Begins", และ "Taken" ด้านชีวิตส่วนตัวเขาเป็นพ่อม่ายอยู่ในนิวยอร์กกับบุตรชาย 2 คน
ชวลิต ศรีมั่นคงธรรม

ชวลิต ศรีมั่นคงธรรม ชื่อเล่น เชาเชา เป็นนักจัดรายการวิทยุ นักแสดง และแร็ปเปอร์ชาวไทย ผู้ประกาศข่าว รายการ EFM แฉข่าวเช้า ทุกวัน พฤหัสบดี – ศุกร์ เวลา 08.00 – 10.00 น. ทางคลื่นวิทยุ 94 อีเอฟเอ็ม และ รายการ แฉ ทุกวัน จันทร์ - ศุกร์ เวลา 21.25 – 23.00 น. ทางช่อง GMM 25 ร่วมกับ คชาภา ตันเจริญ และ วรินดา ดำรงผล
ประวัติ.
จบการศึกษาระดับอุดมศึกษาจากคณะมนุษยศาสตร์ วิชาเอกการท่องเที่ยวและการโรงแรม มหาวิทยาลัยธุรกิจบัณฑิตย์ เริ่มเข้าวงการตั้งแต่ปี พ.ศ. 2542 จากการเป็นสมาชิกของวงดนตรีแนวฮิปฮอปชื่อ ดาคิลเลอร์ โดยก่อนหน้านั้นเขาได้ไปปรากฏตัวในรายการแสบคูณสองในฐานะญาติที่เป็นน้องชายร่วมสาบานของต๊อก-ศุภกรณ์ กิจสุวรรณ ต่อมาสาลินี ปันยารชุนได้ชวนเข้ามาทำงานเป็นดีเจที่คลื่น 89 แฟคทอรี ทำให้เป็นที่รู้จักพอสมควร จัดได้ปีกว่า สถานีก็ถูกประมูลไป จึงไปเป็นนักจัดรายการที่เซนเตอร์พอยต์เรดิโอ ซึ่งในช่วงนั้นก็มีงานละครบ้าง ถ่ายรายการบ้างเล็ก ๆ น้อย ๆ โดยละครส่วนมากจะรับบทตลก 
ต่อมาได้เข้ามาทำงานที่คลื่น 93.5 เรดิโอโหวตแซตเทลไลต์ ในระยะต่อมาทางคลื่นเปลี่ยนรูปแบบรายการเป็นแนวพูดคุย ได้เป็นดีเจคู่กับปาณิศรา พิมพ์ปรุ ในช่วงไก่คุ้ยตุ่ยเขี่ย More More ทางสถานีวิทยุ 94 อีเอฟเอ็ม
ชีวิตส่วนตัว.
ชวลิตมีลูกสาว 1 คนชื่อว่าน้องลียาอายุ 4 ขวบซึ่งเป็นลูกสาวของพี่สาวของแฟนของชวลิต ซึ่งชวลิตและแฟนสาวได้ขอรับมาเลี้ยงตั้งแต่น้องลียาอายุเพียง 7 เดือน
เลโอ โซสเซย์

เลโอ โซสเซย์ (เกิด 15 มกราคม พ.ศ.2523) ชื่อเล่น มิไต เป็นหนุ่มลูกครึ่ง ไทย-ฝรั่งเศส เป็นอดีตสมาชิกวง B.O.Y นักแสดงและพิธีกรชาย ชาวไทย ปัจจุบันสังกัด จีเอ็มเอ็มทีวี
ประวัติ.
เลโอเริ่มเข้าวงการบันเทิงโดยเป็นศิลปิน นักร้องบอยแบนด์วงB.O.Y เกิดขึ้นจากเจมส์ เรืองศักดิ์ ลอยชูศักดิ์ โดยชักชวนมาเป็นหนึ่งสมาชิกของB.O.Y และมีผลงานเพลงร่วมเพื่อนๆในวงโดยมีสมาชิก (เต็งหนึ่ง) กฤษณกัณท์ มณีผกาพันธ์, (เจมส์) กิจเกษม แมคแฟดเดน และ (เม้าส์) ณัฐชา จันทพันธ์ ในนามวงB.O.Y ปัจจุบัน บี-โอ-วาย ได้ต่างแยกย้ายกันไป ทำสิ่งที่ตัวเองทำ ปัจจุบัน เลโอ หันมาเป็นพิธีกร นักแสดง ก็มีผลงานล่าสุด เรื่อง ปล้นนะยะ 2 และ เรื่อง รักโง่ๆ 
ชีวิตส่วนตัว ปัจจุบันคบหาดูใจอยู่กับ ชาช่า อริต์ตา รามณรงค์
ด้านการศึกษา ระดับมัธยมศึกษาตอนปลายจบจากโรงเรียนมัธยมวัดนายโรง ระดับปริญญาตรีจบจากคณะมนุษยศาสตร์ มหาวิทยาลัยรามคำแหง สาขาวิชาภาษาฝรั่งเศส
กัสโซเน

กัสโซเน  เป็นหีบชนิดหนึ่งของอิตาลีที่ทำกันอย่างวิจิตรที่เป็นของเชิดหน้าชูตา ที่อาจจเป็นงานฝังหรือแกะสลักที่เตรียมด้วยเจสโซแล้วทาสีหรือลงรักปิดทอง
กัสโซเนมีความหมายตรงตัวว่า "หีบใหญ่" เป็นงานเฟอร์นิเจอร์ชิ้นสำคัญของพ่อค้าหรือขุนนางที่มีฐานะดีในวัฒนธรรมอิตาลีตั้งแต่ยุคกลางตอนปลายเป็นต้นมา กัสโซเนเป็นเฟอร์นิเจอร์ที่มอบให้แก่เจ้าสาวและใช้วางในห้องชุดของผู้ที่เป็นเจ้าสาว เป็นหีบที่จะมอบให้แก่เจ้าสาวระหว่างพิธีการแต่งงาน และจะเป็นของขวัญจากบิดามารดาของเจ้าสาวที่มอบให้สำหรับการแต่งงาน การที่กัสโซเนเป็นหีบที่ใช้ใส่สิ่งของที่เป็นของส่วนตัวของเจ้าสาว จึงทำให้เหมาะแก่การตกแต่งด้วยเรื่องราวที่เป็นเรื่องการฉลองการแต่งงาน โดยการเขียนเป็นจิตรกรรมแผงที่เป็นอุปมานิทัศน์ตกแต่งที่เริ่มในสมัยต้น "กวัตโตรเชนโต" ด้านข้างของหีบมีลักษณะราบเหมาะแก่การเขียนภาพที่มักจะเป็นหัวเรื่องที่มาจากตำนานรักในราชสำนัก หรือจากบทสอนในพระคัมภีร์ หรือ ตำนานศักดิ์สิทธิ์ จิตรกรเอกของฟลอเรนซ์ของคริสต์ศตวรรษที่ 15 ต่างก็ได้รับการจ้างให้ตกแต่งกัสโซเน จิตรกรทัสคันในซีเอนาบางคนมีความเชี่ยวชาญโดยเฉพาะในการเขียนแผ่นภาพสำหรับกัสโซเน ที่สะสมเป็นแผ่นภาพอิสระจากหีบโดยนักสะสมและนักค้าขายศิลปะของคริสต์ศตวรรษที่ 19 ที่บางครั้งก็จะทิ้งตัวกัสโซเน ตั้งแต่ปลายคริสต์ทศวรรษ 1850 ก็ได้มีการสร้างกัสโซเนแบบศิลปวิทยาฟื้นฟูขึ้นเพื่อใช้ในการตกแต่งด้วยแผ่นภาพกัสโซเนดั้งเดิม เพื่อที่จะทำให้หีบใหม่ดูราวกับเป็นของจริงมากขึ้น 
ตามปกติแล้วกัสโซเนจะตั้งอยู่ปลายเตียงที่ล้อมด้วยผ้าม่านภายในห้อง เช่นที่เห็นในภาพ "การประกาศของเทพ" หรือ "การเยือนเอลิซาเบท" กัสโซเนเป็นเฟอร์นิเจอร์ที่ตั้งอยู่กับที่ที่อาจจะใช้เป็นพนักพิงได้ถ้านั่งกับพื้น ในสมัยโบราณเก้าอี้เป็นสิ่งที่มีไว้สำหรับบุคคลสำคัญเท่านั้น ฉะนั้นจึงเป็นสิ่งปกติที่เจ้าของบ้านอาจจะต้อนรับขับสู้แขกโดยการวางหมอนลงบนพื้นให้นั่ง ฉะนั้นกัสโซเนจึงอาจจะใช้เป็นพนักพิงได้ หรือใช้เป็นโต๊ะก็ได้
ในคริสต์ศตวรรษที่ 15 กัสโซเนของต้นสมัยฟื้นฟูศิลปวิทยาของทางตอนกลางและตอนเหนือของอิตาลีจะเป็นหีบสลัก และบางส่วนก็จะปิดทอง แต่ตกแต่งแบบคลาสสิก โดยมีแผ่นตกแต่งที่ขนาบด้วยเสาตรงมุมหีบ รอบตกแต่งด้วยขอบคันและบัว หรือ อาจจะเป็นแผ่นสลักแบบภาพนูนต่ำหรือนูนสูง กัสโซเนของต้นคริสต์ศตวรรษที่ 16 มีอิทธิพลมาจากการตกแต่งโลงหินโรมัน เมื่อมาถึงกลางคริสต์ศตวรรษที่ 16 จอร์โจ วาซารี ก็สามารถกล่าวถึงกัสโซเนแบบเก่าที่ตกแต่งด้วยแผงภาพ เช่นตัวอย่างที่เห็นตามคฤหาสน์หรือวังในฟลอเรนซ์
การกัดเซาะชายฝั่งทะเลของประเทศไทย

การกัดเซาะชายฝั่งทะเลของประเทศไทย เป็นปัญหาที่ส่งผลให้เกิดความสูญเสียทรัพย์สินของประชาชนและของทางราชการ ทำให้เสียทัศนียภาพ ซึ่งส่งผลกระทบต่อธุรกิจการท่องเที่ยว อีกทั้งยังทำให้เกิดความเสียหายด้านทรัพยากรชายฝั่งอีกด้วย โดยอัตราการกัดเซาะชายฝั่งทะเลด้านอ่าวไทยและด้านอันดามันเฉลี่ยมากกว่า 5.0 เมตรต่อปี แต่การกัดเซาะชายฝั่งทะเลด้านอันดามันเกิดขึ้นน้อยกว่าชายฝั่งด้านอ่าวไทย
ชายฝั่งทะเลของประเทศไทย.
ชายฝั่งทะเลของประเทศไทยมีความยาวประมาณ 2,600 กิโลเมตร และมีจำนวนประชากรอาศัยอยู่มากกว่า 11 ล้านคน ทั้งนี้สามารถแบ่งได้เป็น
บริเวณชายฝั่งทะเลมีความสำคัญในด้านการเป็นที่อยู่อาศัย เป็นพื้นที่เพื่อการอุตสาหกรรมและในเชิงพาณิชย์ การท่องเที่ยว อีกทั้งยังเป็นพื้นที่อนุรักษ์และเพาะพันธุ์สัตว์น้ำ ที่มีความสำคัญต่อระบบนิเวศน์อีกด้วย
สถานการณ์ปัจจุบัน.
ในปัจจุบันชายฝั่งทะเลของประเทศไทยประสบกับปัญหาการกัดเซาะชายฝั่งทะเลในระดับรุนแรง ส่งผลให้เกิดความสูญเสียทรัพย์สินของประชาชนและของทางราชการ ทำให้เสียทัศนียภาพ ซึ่งส่งผลกระทบต่อธุรกิจการท่องเที่ยว อีกทั้งยังทำให้เกิดความเสียหายด้านทรัพยากรชายฝั่งอีกด้วย
การกัดเซาะชายฝั่งทะเลในหลายพื้นที่มีแนวโน้มจะมีความถี่มากขึ้นและยิ่งทวีความรุนแรงมากยิ่งขึ้นด้วย ดังนั้นจึงจำเป็นที่จะต้องมีการวางแผนป้องกันและแก้ไขปัญหาอย่างถูกวิธี
การกัดเซาะชายฝั่งทะเลด้านอ่าวไทย.
มีอัตราการกัดเซาะรุนแรง คือเฉลี่ยมากกว่า 5.0 เมตรต่อปี (ถือเป็นพื้นที่วิกฤติหรือพื้นที่เร่งด่วน) เกิดขึ้นในพื้นที่ชายฝั่งระยะทางรวม 180.9 กิโลเมตร หรือคิดเป็นร้อยละ 10.9 ของแนวชายฝั่งอ่าวไทย ทั้งนี้ชายฝั่งทะเลบริเวณอ่าวไทยตอนบนตั้งแต่ปากแม่น้ำบางปะกง จังหวัดฉะเชิงเทรา จนถึงปากแม่น้ำท่าจีน จังหวัดสมุทรสาคร เป็นพื้นที่ที่มีความอ่อนไหวและเกิดการกัดเซาะที่รุนแรงที่สุด โดยบางพื้นที่มีอัตราการกัดเซาะชายฝั่งมากกว่า 25 เมตรต่อปี
การกัดเซาะชายฝั่งทะเลด้านอันดามัน.
เกิดขึ้นน้อยกว่าชายฝั่งด้านอ่าวไทยโดยมีการกัดเซาะรุนแรงในอัตราเฉลี่ยมากกว่า 5.0 เมตรต่อปี (พื้นที่วิกฤติหรือพื้นที่เร่งด่วน) รวมระยะทาง 23.0 กิโลเมตร หรือคิดเป็นร้อยละ 2.4 ของแนวชายฝั่งอันดามัน อีกทั้งพบว่าโดยทั่วไปการกัดเซาะชายฝั่งทะเลด้านอันดามันมักเกิดในพื้นที่หาดทรายมากกว่าบริเวณอื่นๆ
สาเหตุของการเกิดการกัดเซาะชายฝั่ง.
เกิดขึ้นจากหลายสาเหตุ โดยสามารถแบ่งเป็น 2 สาเหตุหลักคือ เกิดจากกระบวนการทางธรรมชาติ และเกิดจากการกระทำของมนุษย์ 
มาตรการป้องกันชายฝั่ง (Coastal Protection Measures).
ที่นิยมใช้และได้ดำเนินการในการแก้ไขปัญหาการกัดเซาะชายฝั่งทะเลที่ผ่านมา ประกอบด้วย 2 วิธี คือ มาตรการโครงสร้างแบบแข็ง (Hard Solution) และมาตรการโครงสร้างแบบอ่อน (Soft Solution)
มาตรการโครงสร้างแบบแข็ง.
โครงสร้างแต่ละประเภทก็ยังมีข้อเด่นและข้อด้อยแตกต่างกัน พื้นที่ที่แตกต่างกันอาจเหมาะสมกับโครงสร้างที่แตกต่างกัน (เชิดวงศ์ แสงศุภวานิช, 2564) ซึ่งสามารถศึกษาเพิ่มเติมจากคลิปวิดีโอเรื่อง ทางเลือกรูปแบบโครงสร้างป้องกันการกัดเซาะชายฝั่งตอนที่ 1 และตอนที่ 2
แกงเผ็ด

แกงเผ็ด เป็นหนึ่งในแกงยอดนิยมของคนไทย พริกแกงที่ใช้ทำจากพริกแดงเป็นหลัก (จึงอาจเรียกว่า แกงแดง) โดยมีส่วนผสมของกะทิเป็นหลักในการแกง นิยมแกงกับเนื้อไก่ เนื้อวัว เนื้อหมู เนื้อเป็ดหรือกุ้ง หรือเต้าหู้สำหรับผู้เป็นมังสวิรัติและใส่หน่อไม้ มะเขือเปราะ และใบโหระพา
เครื่องปรุง.
พริกแกงเผ็ดมักเตรียมในครกและสาก มีสีแดงมาจากพริกชี้ฟ้าแห้ง ส่วนประกอบหลักมีดังนี้ กระเทียม หอมแดง พริกแห้ง ข่า กะปิ เกลือ ผิวมะกรูด รากผักชี ลูกผักชี เมล็ดยี่หร่า พริกไทย และตะไคร้
วิธีเตรียม.
เริ่มจากการผัดพริกแกงในกระทะกับน้ำมัน หลังจากนั้นจึงเติมกะทิและเนื้อสัตว์ต่าง ๆ ในน้ำแกงเช่นเนื้อไก่ เนื้อวัว เนื้อหมู เนื้อเป็ด หรือกุ้ง และบางครั้งอาจเติมเนื้อกบหรือเนื้องู แต่นิยมเพียงสามอย่างแรกเท่านั้น เนื้อสัตว์จะถูกหั่นให้พอดีคำ จากนั้นจึงเติมน้ำปลา น้ำตาล ใบมะกรูด มะเขือเปาะ หน่อไม้ และใบโหระพา
แผ่นดินไหวเก็นโรกุ พ.ศ. 2246

แผ่นดินไหวเก็นโรกุ พ.ศ. 2246 (; โรมาจิ: "Genroku Daijishin") เกิดขึ้นเมื่อวันที่ 31 ธันวาคม พ.ศ. 2246 ที่เอโดะ (ปัจจุบันคือ กรุงโตเกียว) มีจุดศูนย์กลางอยู่บริเวณอ่าวซางามิ ทางทิศตะวันออกเฉียงใต้ของคาบสมุทรโบโซ ทำให้มีผู้เสียชีวิตประมาณ 2,300 คน ทำความเสียหายให้กับเมืองเอโดะ โอดาวาระ คาวาซากิ ซึ่งอยู่บนที่ราบคันโต บางส่วนของพระราชวังโชกุนโทกูงาวะ สึนาโยชิ พังทลายลง และทำให้เกิดเพลิงไหม้ทั้งเมืองในวันต่อมา 
แผ่นดินไหวครั้งนี้ทำให้เกิดสึนามิพัดเข้าสู่ชายฝั่งตะวันออกเฉียงใต้ของเกาะฮนชู สร้างความเสียหายให้กับบริเวณคาบสมุทรโบโซ อ่าวซางามิ และหมู่เกาะอิซุ ซึ่งทำให้มีผู้เสียชีวิตมากกว่า 5,233 - 10,000 คน จากแผ่นดินไหวและสึนามิ
เฮฟวี่ ดี!

เฮฟวี่ ดี!  เป็นตัวละครจากเกมเดอะคิงออฟไฟท์เตอร์ส ซึ่งปรากฏตัวครั้งแรกในภาค " '94" (ภาคแรก) โดยเป็นหัวหน้าในสังกัดอเมริกันสปอร์ททีม และใช้ทักษะมวยสากลในการแข่งขัน ซึ่งสมาชิกในทีมของเฮฟวี่ ดี! ได้แก่ "ลัคกี้ กลาวเบอร์" และ "ไบรอัน แบทเลอร์" ชื่อของเฮฟวี่ ดี! มาจากกลุ่มศิลปินฮิปฮอป เฮฟวี่ ดี แอนด์ เดอะบอยส์ ผู้ให้เสียงพากย์เฮฟวี่ ดี! คือโทชิคารุ นิชิมูระ
ประวัติตามท้องเรื่อง.
เฮฟวี่ ดี! เคยเป็นนักมวยที่มีชื่อเสียง แต่ถูกให้ออกจากการแข่งขันทั่วไปเนื่องด้วยได้รับบาดเจ็บสาหัสในการต่อสู้ ต่อมาเฮฟวี่ ดี!, ลัคกี้ กลาวเบอร์ และไบรอัน แบทเลอร์ ได้รับเชิญร่วมแข่งขันในรายการ KOF '94 โดยได้รวมตัวกันในชื่อของอเมริกันสปอร์ททีม (ชื่อเดิมในเดอะคิงออฟไฟท์เตอร์ส '94 คือทีม U.S.A.) เช่นเดียวกับเพื่อนร่วมทีมของเขา เฮฟวี่ ดี! มักโชคไม่ดีที่ถูกฉกชิงคำเชิญการแข่งขันโดยทีมอื่นแทนในซีรีส์นี้ รวมทั้งเป็นเรื่องขบขันที่ปรากฏเหตุการณ์ดังกล่าวอยู่ในเกมชุดอื่น
ลัคกี้ กลาวเบอร์

ลัคกี้ กลาวเบอร์  เป็นตัวละครจากเกมเดอะคิงออฟไฟท์เตอร์ส ซึ่งปรากฏตัวครั้งแรกในภาค " '94" (ภาคแรก) โดยเป็นสมาชิกในสังกัดอเมริกันสปอร์ททีม และใช้ทักษะของกีฬาบาสเก็ตบอล ผสมคาราเต้ในการแข่งขัน โดยสมาชิกในทีมของลัคกี้ กลาวเบอร์ ได้แก่ "เฮฟวี่ ดี!" และ "ไบรอัน แบทเลอร์"
ประวัติตามท้องเรื่อง.
ลัคกี้ กลาวเบอร์ เป็นแชมเปี้ยนคาราเต้ ซึ่งเป็นอดีตนักบาสเก็ตบอลมาก่อน ก่อนที่จะได้รับการทาบทามจากเฮฟวี่ ดี!ให้ร่วมการแข่งขันเดอะคิงออฟไฟท์เตอร์ส นอกเหนือจากความต้องการที่จะเพิ่มความมั่นใจให้กับเพื่อนของเขาแล้ว เขายังเข้าร่วมการแข่งขันเพื่อทดสอบทักษะการต่อสู้ของเขาด้วย ภายหลังจากการแข่งขันเสร็จสิ้น เขากล่าวว่าเขาจะหวนกลับมาในถนนแห่งการต่อสู้นี้อีกครั้ง
ลัคกี้เข้าร่วมเป็นสมาชิกของอเมริกันสปอร์ททีม ซึ่งโดยปกติแล้วจะเข้าร่วมในการแข่ง KOF ทว่าบางคราว คำเิชิญของเขากลับถูกขโมยโดยผู้เข้าร่วมแข่งขันอื่น เช่นเดียวกับ นีโอจีโอ แบทเทิล โคลีเซียม ที่เชอร์มี่ได้ปราบลัคกี้ แล้วนำใบคำเชิญของเขาไปเข้าร่วมแข่งขันแทน รวมทั้ง มาโคโตะ มิโซกูชิเองก็นำใบคำเชิญของเขาไปร่วมการแข่งขันในรายการ KOF Maximum Impact Regulation A ด้วยเช่นกัน
ไบรอัน แบทเลอร์

ไบรอัน แบทเลอร์  เป็นตัวละครจากเกมเดอะคิงออฟไฟท์เตอร์ส ซึ่งปรากฏตัวครั้งแรกในภาค " '94" (ภาคแรก) โดยเป็นสมาชิกในสังกัดอเมริกันสปอร์ททีม และใช้ทักษะของกีฬาอเมริกันฟุตบอลมาใช้ในการแข่งขัน โดยสมาชิกในทีมของไบรอัน แบทเลอร์ ได้แก่ "เฮฟวี่ ดี!" และ "ลัคกี้ กลาวเบอร์"
ประวัติตามท้องเรื่อง.
ไบรอัน แบทเลอร์ เป็น MVP ที่ทรงพลังมาก่อนที่จะเข้าร่วมศึกเดอะคิงออฟไฟท์เตอร์ส ร่วมทีมเดียวกันกับ เฮฟวี่ ดี! และ ลัคกี้ กลาวเบอร์ จากนั้น ภายหลังจากปี '94 เขาอ้างว่าต้องการเดินทางกลับไปเล่นอเมริกันฟุตบอลดังเดิม และหายหน้าจากวงการต่อสู้หลายปี ก่อนที่จะกลับมาร่วมทีมกันอีกครั้งในปี '98
พืชคลุมดิน

พืชคลุมดิน  หมายถึงพืชที่มีลักษณะแผ่คลุมพื้นดินที่มีประโยชน์จากการพิทักษ์หน้าดินจากการกัดกร่อนตามธรรมชาติ หรือ ความแห้งแล้ง หรือใช้ในการตกแต่งสวน
สุพราหมัณยัน จันทรสิกขา

<ns>0</ns>
 <revision>
 <timestamp>2010-02-10T06:06:31Z</timestamp>
 <contributor>
 <username>Tinuviel</username>
 </contributor>
 <comment>เปลี่ยนทางไปที่ สุพรหมัณยัน จันทรเศขร</comment>
 <origin>2337752</origin>
 <model>wikitext</model>
 <format>text/x-wiki</format>
ฌูล อาร์ดวง-ม็องซาร์

ฌูล อาร์ดวง-ม็องซาร์ (ฟังเสียง; 16 เมษายน ค.ศ. 1646 - 11 พฤษภาคม ค.ศ. 1708) เป็นสถาปนิกชาวฝรั่งเศส ที่ผลงานถือกันว่าเป็นผลงานของสมัยบาโรกฝรั่งเศสที่รุ่งเรืองที่สุดที่เป็นสัญลักษณ์ของอำนาจและความยิ่งใหญ่โอ่อ่าของพระเจ้าหลุยส์ที่ 14 ม็องซาร์ถือกันว่าเป็นสถาปนิกคนสำคัญที่สุดคนหนึ่งของยุโรปของคริสต์ศตวรรษที่ 17
ประวัติ.
ฌูล อาร์ดวงเป็นชื่อเมื่อแรกเกิด ม็องซาร์ศึกษากับฟร็องซัว ม็องซาร์ สถาปนิกผู้มีชื่อเสียงผู้เป็นน้องของปู่ และเป็นผู้ที่นำลักษณะสถาปัตยกรรมคลาสสิกเข้ามาผสานเป็นสถาปัตยกรรมบาโรกฝรั่งเศส ม็องซาร์ได้งานเขียนผังและภาพร่างทางสถาปัตยกรรมของฟร็องซัวมาเป็นสมบัติและใช้ “ม็องซาร์” ต่อท้ายชื่อ นอกจากนั้นก็ยังศึกษากับลีเบราล บรูว์อ็อง (Libéral Bruant) สถาปนิกผู้สร้างสถานพยาบาลทหารผ่านศึกในปารีสที่เรียกว่า “โรงพยาบาลเลแซ็งวาลีด” (Les Invalides) 
อาร์ดวง-ม็องซาร์รับราชการเป็นสถาปนิกเอกในพระเจ้าหลุยส์ที่ 14 ที่มีหน้าที่รับผิดชอบการขยายพระราชวังแซ็ง-แฌร์แม็ง-ออง-แล และต่อมา พระราชวังแวร์ซายส์ ตั้งแต่ปี ค.ศ. 1675 อาร์ดวง-ม็องซาร์มีตำแหน่งเป็น “Surintendant des Bâtiments du Roi” (ผู้อำนวยการงานเกี่ยวกับพระราชฐาน) ผู้มีหน้าที่ออกแบบส่วนต่อเติมทุกส่วนและสร้างบริเวณใหม่ที่พระราชวังแวร์ซายส์ ที่รวมทั้งปีกเหนือและใต้, ชาเปลหลวง (ร่วมกับรอแบร์ เดอ ก็อต, ค.ศ. 1710) และห้องกระจกอันเป็นที่รู้จักกันดีที่ตกแต่งโดยชาร์ล เลอ เบริง ภายนอกตัวพระราชฐาน อาร์ดวง-ม็องซาร์สร้างกร็องทรียานงและเรือนส้ม และรับงานพระราชฐานอื่นที่ไม่ไกลออกไปเท่าใดนักเช่นที่พระราชวังมาร์ลี (เริ่มในปี ค.ศ. 1679)
ในบรรดางานที่เป็นที่รู้จักกันดีที่สุดในปารีสก็ได้แก่ "สะพานปง-รัวยาล", "โบสถ์แซ็ง-ร็อก", โดมใหญ่ของชาเปลหลวงที่โรงพยาบาลเลแซ็งวาลีดที่อุทิศให้แก่นักบุญหลุยส์ (ออกแบบเมื่อราวปี ค.ศ. 1680), "จัตุรัสวิกตัวร์" (ค.ศ. 1684–ค.ศ. 1686) ตามด้วย "จัตุรัสว็องโดม" (ค.ศ. 1690) สถานที่ต่าง ๆ เหล่านี้ยังคงตั้งเด่นสง่าเป็นที่น่าสนใจแก่นักท่องเที่ยวมาจนกระทั่งปัจจุบันนี้
ตำแหน่งหน้าที่การงานอันสำคัญในฝรั่งเศสเปิดโอกาสให้อาร์ดวง-ม็องซาร์ได้สร้างอนุสรณ์สถานสำคัญ ๆ หลายแห่งของยุคนั้น และวางแนวลักษณะของสถาปัตยกรรมบาโรกตอนปลายของฝรั่งเศสในเชิงควบคุม (ที่ได้รับการตำหนิจากสถาบันการศึกษา) ที่กว้างไกลไปจนถึงเซนต์ปีเตอร์สเบิร์ก และอาจจะสะท้อนไปถึงคอนสแตนติโนเปิลก็เป็นได้ ในขณะเดียวกันการมีเจ้าหน้าที่ในกรมกองเป็นจำนวนมากก็ทำให้มักจะได้รับการติเตียนว่าอาร์ดวง-ม็องซาร์มิได้มีความรับผิดชอบโดยตรงต่อสิ่งต่าง ๆ ที่อยู่ในการอำนวยการ 
อาร์ดวง-ม็องซาร์ใช้หลังคาม็องซาร์ที่ตั้งตามชื่อปู่ในการสร้างวังด็องปีแยร์ที่สร้างสำหรับชาร์ล ออนอเร ดาลแบร์ ดยุคแห่งลุยน์ แห่งโชลน์ และแห่งเชอวเริซ ลูกเขยของฌ็อง-บาติสต์ กอลแบร์ แม้วังแบบสถาปัตยกรรมบาโรกฝรั่งเศสขนาดย่อมก็จะมี “ประธานมณฑล” เช่นเดียวพระราชวังแวร์ซายส์เองก็มี และด้านหน้าก็จะเป็นลานหน้าที่ปูด้วยกรวดที่เรียกว่า “ลานเกียรติยศ” (Cour d'Honneur) ที่ตั้งอยู่หลังประตูเหล็กดัดอันงดงามสองชั้น และล้อมรอบด้วยสิ่งก่อสร้างอื่น ๆ ที่เชื่อมติดต่อกันด้วยระเบียงที่วางอย่างสมมาตร
การตกแต่งแบบฝรั่งเศสจะเป็นหน้าจั่วทางเข้าที่ไม่วิจิตรเท่าใดนักขนาบด้วยศาลาใหญ่ที่ยื่นออกมาสองศาลา ด้านหลังตอนกลางจะยื่นยาวออกไประหว่างแปลดอกไม้ที่ปัจจุบันเป็นลานหญ้า อุทยานเป็นแบบอุทยานภูมิทัศน์ ที่ตกแต่งด้วยสระน้ำที่ออกแบบโดยอ็องเดร เลอ โนทร์ ภายในเป็นการตกแต่งอย่างหยดย้อย (sumptuous) ที่เปรียบได้กับพระราชวังเฮทโล (เนเธอร์แลนด์) สำหรับวิลเลียมที่ 3 แห่งออเรนจ์
ปีเอโตร ดา กอร์โตนา

ปีเอโตร ดา กอร์โตนา หรือ ปีเอโตร แบร์เรตตีนี (ออกเสียง) (1 พฤศจิกายน ค.ศ. 1596 - 16 พฤษภาคม ค.ศ. 1669) เป็นจิตรกรและสถาปนิกของสมัยบาโรกสูงคนสำคัญชาวอิตาลีของในคริสต์ศตวรรษที่ 17 งานที่รู้จักกันดีของดา กอร์โตนาคืองานเขียนจิตรกรรมฝาผนัง แต่ก็ไม่ด้อยไปกว่าความสามารถทางด้านการเป็นการออกแบบสถาปัตยกรรม แม้ว่าดา กอร์โตนาจะมีอิทธิพลเป็นอันมากต่อศิลปินร่วมสมัย แต่ชื่อเสียงในปัจจุบันไม่ค่อยเป็นที่กล่าวถึงเช่นศิลปินที่ถือกันว่าเป็นศิลปินชั้นปรมาจารย์เช่นคาราวัจโจ จานโลเรนโซ แบร์นินี หรือฟรานเซสโก บอโรมินิ
แบงค์ออฟไชน่าทาวเวอร์

แบงค์ออฟไชน่าทาวเวอร์ (#เปลี่ยนทาง ,) เป็นตึกระฟ้าแห่งหนึ่งที่ตั้งอยู่ในย่านเซ็นทรัล ทางตะวันตกของเกาะฮ่องกง บนถนน 1 การ์เดน เป็นอาคารสำนักงานใหญ่ของธนาคารแห่งประเทศจีน สาขาฮ่องกง
ตึกนี้ได้รับการออกแบบโดยสถาปนิกชาวจีน ไอ. เอ็ม. เพ โดยตัวตึกมีความสูง 305 เมตร (1,000.7 ฟุต) และเสาอากาศสองตัวรวมความสูงทั้งหมด 367.4 เมตร (1,205.4 ฟุต) และยังเคยเป็นอาคารที่สูงที่สุดในฮ่องกงและทวีปเอเชียตั้งแต่ปี ค.ศ. 1989 ถึง 1992 นอกจากนี้ยังเป็นอาคารแห่งแรกนอกประเทศสหรัฐอเมริกาที่มีความสูงมากกว่า 305 เมตร (1,000 ฟุต) อีกด้วย ในปัจจุบัน แบงค์ออฟไชน่าทาวเวอร์เป็นตึกที่มีความสูงเป็นอันดับ 4 ของฮ่องกง รองจาก เซ็นทรัลพลาซา ทูอินเตอร์เนชัลนัลไฟแนนซ์เซ็นเตอร์ และอินเตอร์เนชันแนลคอมเมิร์ซเซ็นเตอร์
ซัลวาตอร์ โรซา

ซาลวาทอร์ โรซา (ออกเสียง) (ค.ศ. 1615 - 15 มีนาคม ค.ศ. 1673) เป็นผู้พิมพ์, กวี และ จิตรกรของสมัยบารอกคนสำคัญชาวอิตาลีของในคริสต์ศตวรรษที่ 17 ที่ทำงานส่วนใหญ่ในเนเปิลส์, โรม และ ฟลอเรนซ์ ซาลวาทอร์ โรซามีชื่อเสียงว่าเป็นผู้ฟุ้งเฟ้อและไม่เหมือนผู้ใด และเป็น “นักต่อต้านตลอดกาล” ของสมัยก่อนโรแมนติค
เอเลี่ยน vs พรีเดเตอร์ vs เทอร์มิเนเตอร์

เอเลี่ยน vs พรีเดเตอร์ vs เทอร์มิเนเตอร์  เป็นหนังสือการ์ตูนจากสำนักพิมพ์ดาร์คฮอร์สคอมมิค ที่นำตัวละครดังอย่าง "เอเลี่ยน" , "พรีเดเตอร์" และ "เทอร์มิเนเตอร์" มาสู้กัน โดยทางสำนักพิมพ์ ได้จัดพิมพ์ออกมา 4 ฉบับด้วยกัน (ซึ่งจัดจำหน่ายในช่วงเดือน เมษายน ถึง กรกฎาคม ค.ศ. 2000 ที่สหรัฐอเมริกา)
ฉบับนักสะสม.
ฉบับย้อนหลัง
จอห์น โซน

จอห์น โซน, RA (ออกเสียง) (10 กันยายน ค.ศ. 1753 - 20 มกราคม ค.ศ. 1837) เป็นสถาปนิกชาวอังกฤษผู้เชี่ยวชาญในสถาปัตยกรรมฟื้นฟูคลาสสิกของคริสต์ศตวรรษที่ 18 และ 19 ลักษณะงานสถาปัตยกรรมของโซนเป็นการใช้เส้นที่สะอาด รูปทรงที่ใหญ่แต่ง่าย รายละเอียดที่เด่นชัด มีความสมส่วน และ ดีเด่นในเรื่องการใช้แหล่งแสง อิทธิพลของงานมาจากปลายสมัยจอร์เจียนที่มาประดังกับสถาปัตยกรรมฟื้นฟูของคริสต์ศตวรรษที่ 19 ไม่จนกระทั่งปลายคริสต์ศตวรรษที่ 19 ที่อิทธิพลของงานของจอห์น โซนจึงได้เป็นที่รู้สึกกันอย่างกว้างขวาง งานชิ้นที่เด่นที่สุดคือธนาคารแห่งอังกฤษที่เป็นสิ่งก่อสร้างที่มีอิทธิพลต่อการสร้างสิ่งก่อสร้างทางการค้าขาย
ก็อทฟรีท เซ็มเพอร์

ก็อทฟรีท เซ็มเพอร์ (29 พฤศจิกายน ค.ศ. 1803 – 15 พฤษภาคม ค.ศ. 1879) เป็นสถาปนิก นักวิพากษ์ศิลป์ และศาสตราจารย์สาขาสถาปัตยกรรมชาวเยอรมันในคริสต์ศตวรรษที่ 19 งานชิ้นสำคัญของเซ็มเพอร์คืองานออกแบบโรงอุปรากรเซ็มเพอร์ในเดรสเดินระหว่างปี ค.ศ. 1838 ถึงปี ค.ศ. 1841 ในปี ค.ศ. 1849 เซ็มเพอร์ก็เข้าร่วมในการจลาจลเดือนพฤษภาคมที่เดรสเดิน และถูกบันทึกในรายชื่อของผู้ที่รัฐบาลเฝ้าดูพฤติกรรม เซ็มเพอร์จึงหนีไปซือริชและต่อมาลอนดอน แต่ก็ได้เดินทางกลับเยอรมนีในปี ค.ศ. 1862 หลังจากที่รัฐบาลประการยกโทษให้แก่ผู้ทำการจลาจล
เซ็มเพอร์มีงานเขียนมากมายเกี่ยวกับที่มาของสถาปัตยกรรม โดยเฉพาะในหนังสือ "องค์ประกอบสี่ประการของสถาปัตยกรรม" ("The Four Elements of Architecture") ตั้งแต่ ค.ศ. 1851 และ เป็นบุคคลสำคัญคนหนึ่งในกรณีการโต้เถียงของข้อขัดแย้งที่ว่าสถาปัตยกรรมกรีกและโรมันเป็นสถาปัตยกรรมที่ทาสีหลากหลายหรือไม่ (สถาปัตยกรรมแบบพหุรงค์) งานของเซ็มเพอร์มีตั้งแต่งานขนาดเล็ก เช่น การออกแบบไม้ควบคุมดนตรีให้ริชชาร์ท วากเนอร์ ไปจนถึงงานขนาดใหญ่สำหรับเมืองเช่นการออกแบบถนนวงแหวนรอบกรุงเวียนนา  ใหม่เป็นต้น
ฌานแห่งบูร์บง

ฌานแห่งบูร์บง สมเด็จพระราชินีแห่งฝรั่งเศส (3 กุมภาพันธ์ ค.ศ. 1338 - 6 กุมภาพันธ์ ค.ศ. 1378) เป็นสมเด็จพระราชินีแห่งฝรั่งเศสในพระเจ้าชาร์ลที่ 5 แห่งฝรั่งเศส ระหว่างปี ค.ศ. 1364 จนเสด็จสวรรคตเมื่อวันที่ 6 กุมภาพันธ์ ค.ศ. 1378
ฌานแห่งบูร์บงประสูติเมื่อวันที่ 3 กุมภาพันธ์ ค.ศ. 1338 ที่แว็งแซนในฝรั่งเศส เป็นพระธิดาในปีเตอร์ ดยุคแห่งบูร์บง และอีซาแบลแห่งวาลัว ดัชเชสแห่งบูร์บง และสิ้นพระชนม์เมื่อ 6 กุมภาพันธ์ ค.ศ. 1378 ในกรุงปารีสในฝรั่งเศส
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
วงจรกรองดิจิตอล

ในทางอิเล็กทรอนิกส์ วงจรกรองดิจิตอล (digital filter) เป็นวงจรกรองที่ทำงานโดยการดำเนินการเชิงคณิตศาสตร์ในรูปสื่อของสัญญาณ ซึ่งตรงกันข้ามกับวงจรกรองแบบแอนะล็อกรุ่นก่อนๆ ที่ทำงานทั้งหมดในขอบข่ายแอนะล็อก และจะต้องอิงกับเครือข่ายเชิงกายภาพ ของอุปกรณ์อิเล็กทรอนิกส์ (เช่น ตัวต้านทาน ตัวเก็บประจุ และทรานซิสเตอร์ เป็นต้น) เพื่อให้ได้ผลการกรองที่ต้องการ 
วงจรกรองแบบดิจิตอลสามารถให้ผลการกรองใดๆ ที่สามารถแสดงเป็นฟังก์ชันทางคณิตศาสตร์ หรือขั้นตอนวิธีทางคณิตศาสตร์ ข้อจำกัดเบื้องต้นสองอย่างของวงจรกรองดิจิตอล ก็คือ ความเร็ว (วงจรกรองไม่สามารถทำงานได้เร็วกว่าคอมพิวเตอร์) และเรื่องของต้นทุน อย่างไรก็ตาม เมื่อต้นทุนของไอซียังคงลดลงเรื่อยๆ ฟิลเตอร์แบบดิจิตอลก็เป็นที่แพร่หลายมากขึ้น และปัจจุบันกลายเป็นส่วนประกอบที่จำเป็นในอุปกรณ์ต่างๆ เช่น วิทยุ โทรศัพท์มือถือ และเครื่องรับวิทยุสเตอริโอ เป็นต้น
ฟุตบอลโลก 1958

ฟุตบอลโลก 1958  เป็นการแข่งขันฟุตบอลโลกครั้งที่ 6 ที่จัดขึ้นที่ประเทศสวีเดน ระหว่างวันที่ 8 มิถุนายน - 29 มิถุนายน ค.ศ. 1958 โดยประเทศสวีเดนได้รับเลือกเป็นประเทศเจ้าภาพจากฟีฟ่าเมื่อเดือนมิถุนายน ค.ศ. 1950 ผู้ชนะการแข่งขันครั้งนี้คือทีมบราซิล ชนะทีมสวีเดน 5-2 ในรอบตัดสิน ถือเป็นการชนะครั้งแรกของทีมบราซิล และยังเป็นการแจ้งเกิดในเวทีระดับโลกของเด็กหนุ่มวัย 17 ปี ผู้มากความสามารถที่ชื่อ เปเล่
นอกจากนี้แล้ว จัสต์ ฟองเตง กองหน้าของฝรั่งเศสยังได้สร้างสถิติยิง 13 ประตู อันเป็นสถิติดาวซัลโวสูงสุดของฟุตบอลโลกเพียงสมัยเดียวตั้งแต่บัดนั้นจนถึงปัจจุบันนี้ และยังเป็นการแจ้งเกิดของผู้รักษาประตูสหภาพโซเวียตที่เป็นตำนานมาจนถึงทุกวันนี้ คือ เลฟ ยาชิน
อีกทั้งยังมีการนำการแข่งขันในปีดังกล่าว มาสร้างเป็นภาพยนตร์ ในเชิงจิตวิทยา โดยใช้ชื่อเรื่อง Konspiration 58
รายชื่อประเทศที่เข้ารอบ.
<templatestyles src="Col-begin/styles.css"/>
วาแรกเตอร์

ในทางอิเล็กทรอนิกส์ วาแรกเตอร์ หรือ วาริแคป หรือ จูนนิ่ง ไดโอด (varicap, varactor, tuning diode) เป็นอุปกรณ์อิเล็กทรอนิกส์ ประเภทไดโอด มีความสามารถแปรค่าความจุได้ 
การใช้งาน.
วาแรกเตอร์มักจะใช้ในพารามีตริกแอมปลิไฟร์, พารามีตริก ออสซิลเลเตอร์ และออสซิลเลเตอร์แบบควบคุมด้วยความถี่ อันเป็นส่วนหนึ่งของเฟสล็อกลูป และเครื่องสังเคราะห์ความถี่ (frequency synthesizer) โดยหลักแล้ว จะนำไปใช้เป็นคาปาซิเตอร์ควบคุมด้วยแรงดัน และทำหน้าที่เร็กติไฟเออร์เป็นอันดับรองลงมา 
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
ฌาน เดเวรอ

ฌาน เดเวรอ สมเด็จพระราชินีแห่งฝรั่งเศส (ค.ศ. 1310 - 4 มีนาคม ค.ศ. 1371) เป็นพระราชินีแห่งฝรั่งเศสและนาวาร์ และพระอัครมเหสีองค์ที่สามในพระเจ้าชาร์ลที่ 4 แห่งฝรั่งเศส ระหว่างค.ศ. 1325 ถึง ค.ศ. 1328 มารีผู้ประสูติเมื่อปี ค.ศ. 1310 เป็นธิดาของหลุยส์แห่งเอเวรอ (ผู้เป็นพระปิตุลาของพระเจ้าชาร์ล) กับ มาร์กาเรตแห่งอาร์ตัว เนื่องจากทั้งสองพระองค์เป็นพระญาติกัน การสมรสจึงต้องทำการขออนุญาตจากพระสันตะปาปาก่อน เมื่อได้รับการอนุญาตจากสมเด็จพระสันตะปาปาจอห์นที่ 22 ทั้งสองพระองค์จึงทรงสมรสได้ ฌานและพระเจ้าชาร์ลไม่มีพระราชโอรสด้วยกันทำให้ราชวงศ์กาเปเซียงต้องมาสิ้นสุดลง แต่มีพระราชธิดาสามพระองค์ คือ ฌาน, มารี และบล็องช์แห่งฝรั่งเศส ดัชเชสแห่งออร์เลอ็อง
สมบัติสองชิ้นของฌานที่ยังมีเหลืออยู่คือหนังสือสวดมนต์และประติมากรรมพระแม่มารีและพระบุตร หนังสือประจำชั่วโมงของพระองค์ที่เรียกว่า "หนังสือประจำชั่วโมงฌาน เดเวรอ" (Hours of Jeanne d'Evreux) ในปัจจุบันเป็นสมบัติของเดอะคลอยสเตอส์ของพิพิธภัณฑ์ศิลปะเมโทรโพลิทัน ส่วนประติมากรรมที่สูง 69 เซนติเมตร (กะไหล่เงินและลงยา) ที่ฌานมอบให้แก่มหาวิหารแซ็ง-เดอนีนั้นปัจจุบันอยู่ที่พิพิธภัณฑ์ลูฟวร์
หนังสือวิจิตรหนังสือประจำชั่วโมงของพระองค์เป็นงานที่จ้างให้ฌ็อง ปูว์แซลทำระหว่าง ค.ศ. 1324 ถึง ค.ศ. 1328 ที่อาจจะเป็นของขวัญจากพระราชสวามี เนื้อหาเป็นบทสวดมนต์ที่จัดเป็นชั่วโมง และอุทิศให้แก่พระเจ้าหลุยส์ที่ 9 หรือนักบุญหลุยส์ผู้เป็นพระอัยกาของพระองค์
ฌาน เดเวรอสิ้นพระชนม์เมื่อวันที่ 4 มีนาคม ค.ศ. 1371 ที่วังบรี-กงต์-รอแบร์ราว 20 ไมล์ทางตะวันออกเฉียงใต้ของปารีส พระศพบรรจุไว้ที่มหาวิหารแซ็ง-เดอนี
ฟุตบอลโลก 1962

ฟุตบอลโลก 1962  เป็นการแข่งขันฟุตบอลโลกครั้งที่ 7 ที่จัดขึ้นที่ประเทศชิลี ระหว่างวันที่ 30 พฤษภาคม ถึง 17 มิถุนายน ค.ศ. 1962 โดยประเทศชิลีได้รับเลือกเป็นประเทศเจ้าภาพจากฟีฟ่าในเดือนมิถุนายน ค.ศ. 1956 เป็นการแข่งฟุตบอลโลกที่กลับมาจัดที่ทวีปอเมริกาใต้หลังจาก 12 ปีก่อน ผู้ชนะการแข่งขันครั้งนี้คือทีมชาติบราซิล ที่ชนะทีมชาติเชโกสโลวะเกีย 3-1 ในรอบตัดสิน
รายชื่อประเทศที่เข้ารอบ.
<templatestyles src="Col-begin/styles.css"/>
ฟุตบอลโลก 1966

ฟุตบอลโลก 1966  เป็นการแข่งขันฟุตบอลโลกครั้งที่ 8 ที่จัดขึ้นที่ประเทศอังกฤษระหว่างวันที่ 11 กรกฎาคม - 30 กรกฎาคม ค.ศ. 1966 โดยประเทศอังกฤษได้รับเลือกเป็นประเทศเจ้าภาพจากฟีฟ่าเมื่อเดือนสิงหาคม ค.ศ. 1960 เพื่อเฉลิมฉลองครบรอบ 100 ปีในการจัดมาตรฐานของฟุตบอลในอังกฤษ ทั้งนี้ทีมชาติอังกฤษชนะการแข่งขัน ชนะทีมชาติเยอมนีตะวันตกไป 4-2 ในรอบตัดสิน ถือเป็นครั้งแรก (และปัจจุบันยังเป็นครั้งเดียว) ที่ทีมชาติอังกฤษชนะการแข่งขันฟุตบอลโลก และยังเป็นประเทศเจ้าภาพที่ชนะการแข่งขันนับตั้งแต่ที่อิตาลีในปี 1934
รายชื่อประเทศที่เข้ารอบ.
<templatestyles src="Col-begin/styles.css"/>
ฟุตบอลโลก 1970

ฟุตบอลโลก 1970  เป็นการแข่งขันฟุตบอลโลกครั้งที่ 9 ที่จัดขึ้นที่ประเทศเม็กซิโก ระหว่างวันที่ 31 พฤษภาคม ถึง 21 มิถุนายน ค.ศ. 1970 โดยประเทศเม็กซิโกได้รับเลือกเป็นประเทศเจ้าภาพจากฟีฟ่าเมื่อเดือนตุลาคม ค.ศ. 1964 ถือเป็นการแข่งขันครั้งแรกในทวีปอเมริกาเหนือ และเป็นครั้งแรกที่จัดขึ้นนอกทวีปอเมริกาใต้และยุโรป ผู้ชนะการแข่งขันครั้งนี้คือทีมชาติบราซิล ชนะทีมชาติอิตาลีไป 4-1 ในรอบตัดสิน
ฟุตบอลโลกครั้งนี้นับเป็นครั้งแรกที่มีการถ่ายทอดสดกลับมายังประเทศไทย และคนไทยก็มีได้โอกาสชมฟุตบอลโลกสด ๆ เป็นครั้งแรกผ่านทางจอโทรทัศน์ในนัดชิงชนะเลิศ
รายชื่อประเทศที่เข้ารอบ.
<templatestyles src="Col-begin/styles.css"/>
เกล็น มิลเลอร์

อัลตัน เกล็น มิลเลอร์  (1 มีนาคม ค.ศ. 1904 - สาบสูญเมื่อ 15 ธันวาคม ค.ศ. 1944) เป็นนักดนตรีแจ๊ซชาวอเมริกัน ผู้เรียบเรียง นักประพันธ์เพลง และผู้นำวงในยุคเพลงสวิง เขาเป็นหนึ่งในศิลปินที่มียอดขายดีที่สุดตั้งแต่ปี 1939 ถึง 1943 เป็นหนึ่งในผู้นำวงแนวบิ๊กแบนด์ให้เป็นที่รู้จัก ผลงานเพลงของมิลเลอร์เช่น "In the Mood", "American Patrol", "Chattanooga Choo Choo", "Tuxedo Junction", "Moonlight Serenade", "Little Brown Jug" และ "Pennsylvania 6-5000" ขณะที่เดินทางเพื่อแสดงกับกองทัพสหรัฐอเมริกาในฝรั่งเศสในช่วงสงครามโลกครั้งที่สอง เครื่องบินที่เขาโดยสารก็หายสาบสูญไปในสภาพอากาศอันเลวร้ายเหนือช่องแคบอังกฤษ ไม่พบศพ
ฮัตโตริ ฮันโซ (ซามูไรสปีริท)

ฮัตโตริ ฮันโซ  เป็นตัวละครจากเกม ซามูไร สปีริท โดยเป็นนินจาที่มีคู่ปรับคนสำคัญคือ กัลฟอร์ด ซึ่งเป็นนินจาชาวอเมริกัน นอกจากนี้ ฮัตโตริ ฮันโซ ยังเป็นตัวละครลับที่ปรากฏตัวในเกม เดอะคิงออฟไฟท์เตอร์ส (KOF: Maximum Impact 2) ด้วยเช่นกัน
ประวัติตามท้องเรื่อง.
ฮัตโตริ ฮันโซ เป็นนินจาที่ทรงอำนาจที่สุดของฝ่ายอิงะ โดยเป็นผู้รับจ้างของโชกุนโทคุกาว่า ในการนำทัพนินจา เขาเป็นผู้เชี่ยวชาญการลอบสังหารศัตรู เช่น ในซามูไรสปีริท V ฮันโซได้รับคำสั่งให้พบกับบิดาของโทคุกาว่า โยชิโทระ ในเนื้อหาของซามูไรสปีริท ฮันโซได้พบกับบุตรชายของเขาซึ่งมีชื่อว่าชินโซซึ่งมีลักษณะนิสัยที่เปลี่ยนไปเนื่องมาจากการครอบงำของอามาคุสะ ชิโร่ โดยเขาได้ต่อสู้เพื่อปกป้องลูกชาย แต่ได้รับคืนมาแต่เพียงร่างของชินโซเท่านั้น ในขณะที่เขาได้ทราบว่าวิญญาณบุตรชายของตนยังคงวนเวียนอยู่ในโลกของปีศาจ เขาจึงพาภรรยากับบุตรคนที่สองซึ่งมีชื่อว่าคันโซช่วยกันอัญเชิญวิญญาณของชินโซกลับคืนมา ในฉากจบของซามูไรสปีริท II พวกเขาประสบความสำเร็จในการค้นหาวิญญาณ แต่คาเอเดะผู้เป็นภรรยาต้องนำวิญญาณของลูกกลับเข้ามารวมร่างกับตัวเขา แม้จะประสบความยากลำบาก แต่ฮันโซก็ได้กลับไปรับใช้เจ้านายของเขาโดยมีบุตรชายอยู่เคียงข้างเสมอมา
กระบวนการซุปเปอร์จีน

กระบวนการซุปเปอร์จีน  หรือ กระบวนการเกิดแหล่งแร่สมบูรณ์ยิ่งยวด คือกระบวนการที่แร่ปฐมภูมิ เกิดการเปลี่ยนแปลงที่อุณหภูมิบรรยากาศโดยกระบวนการผุพังโดยน้ำ ทำให้ได้แร่ปริมาณมาก เกิดเป็นแหล่งแร่ขึ้น
กระบวนการ.
แร่ซัลไฟด์ในหินผ่านกระบวนการผุพังโดยน้ำ เช่นน้ำฝน ตัวแร่ก็จะถูกชะล้างซึมลงสู่ใต้ดิน และเกิดกระบวนการออกซิเดชั่น กลายเป็นซัลเฟต รวมทั้งเกิดการตกผลึกใหม่เกิดเป็นแร่ทุติยภูมิ ปริมาณแร่มีเพิ่มมากขึ้นโดยอาศัยการขึ้นลงของระดับน้ำใต้ดินเป็นตัวการในการเพิ่มปริมาณแร่ ในสภาวะ Oxidation - Reduction สลับกันไปเรื่อยๆ จนอาจสามารถเป็นแหล่งแร่ทางเศรษฐกิจได้
โซน (Zone) ของกระบวนการซุปเปอร์จีน.
สามารถแบ่งได้หลายแบบดังนี้
มอเดสต์เมาส์

โมเดสเมาส์  เป็นวงอินดี้ร็อกอเมริกันเริ่มตั้งวงเมื่อปี 1993 ที่เมืองอิสซาคอช รัฐวอชิงตัน สหรัฐอเมริกา ผู้ก่อตั้งโดย นักร้อง/กีตาร์ ไอแซก บร็อก, มือกลอง เจเรเมียห์ กรีน, และ มือเบส อีริก จูดี ได้ออกอัลบั้มแรกตั้งแต่ปี 1996 คืออัลบั้ม "This Is a Long Drive for Someone with Nothing to Think About", ต่อมามี จอห์นนี มาร์ อดีตมือกีตาร์ วงเดอะสมิธส์ เข้ามาเป็นสมาชิกตั้งแต่ปี 2006 พร้อมด้วย เพอร์คัชชัน, โจ พลัมเมอร์ (อดีตสมาชิกวง แบล็ก ฮาร์ต โปรเซสชัน) และ นักเล่นดนตรีหลากหลาย ทอม เปโซโล, ได้รวมงานในอัลบั้มชุด "We Were Dead Before the Ship Even Sank" และ มีมือกีตาร์ จิม แฟร์ไชลด์ เข้ามาร่วมวงตั้งแต่ปี 2009
เนินทราย

เนินทราย  เป็นลักษณะทางธรณีสัณฐานที่คล้ายกับเนิน เกิดกับทรายโดยการกระทำของลม (Aeolian process) จะมีขนาดและรูปร่างที่ต่างกัน เนินทรายส่วนใหญ่ทิศทางที่ไปตามแนวที่ต้านลมจะมีลักษณะลาด ส่วนด้านที่อยู่ปลายลมจะชัน ร่องที่อยู่ระหว่างเนินทรายเราจะเรียกว่า Slack นอกจากเราจะพบเนินทรายในทะเลทรายแล้ว ยังสามารถพบได้ที่ตามแนวฝั่งทะเลลาดต่ำ ที่น้ำทะเลขึ้นเต็มที่ ริมฝั่งแม่น้ำหรือตามชายฝั่งขนาดใหญ่ และบริเวณที่ถูกปกคลุมด้วยทรายที่แห้งเป็นจำนวนมากในบางฤดู
สิทธิ จิรโรจน์

พลเอก สิทธิ จิรโรจน์ (25 เมษายน พ.ศ. 2463 – 10 กุมภาพันธ์ พ.ศ. 2553) อดีตรัฐมนตรีว่าการกระทรวงมหาดไทย ในรัฐบาลพลเอก เปรม ติณสูลานนท์
ประวัติ.
พล.อ.สิทธิ์ เกิดเมื่อวันที่ 25 เมษายน พ.ศ. 2463 ที่ตำบลบางหว้า อำเภอภาษีเจริญ จังหวัดธนบุรี เป็นบุตรชายของนายทองดีและนางสร้อย จิรโรจน์ จบการศึกษาจากโรงเรียนวัดรางบัวและโรงเรียนวัดนวลนรดิศ โรงเรียนเทคนิคทหารบก (รุ่นเดียวกับ พล.อ.เปรม ติณสูลานนท์ นายกรัฐมนตรี 3 สมัยและประธานองคมนตรีในรัชกาลปัจจุบัน) โดยเรียนดีเคยสอบได้ที่ 1 โรงเรียนเสนาธิการทหารบกรุ่นที่ 21 และวิทยาลัยการทัพบกรุ่นที่ 5
การทำงาน.
ชีวิตราชการทหารบกเริ่มตั้งแต่ปี พ.ศ. 2483 เริ่มตั้งแต่เป็นผู้บังคับหมวด แล้วผ่านขึ้นมาเรื่อย ๆ เป็นผู้ช่วยทูตทหารบก ประจำกรุงวอชิงตัน สหรัฐอเมริกา เจ้ากรมส่งกำลังบำรุง เจ้ากรมยุทธการทหารบก ผู้ช่วยเสนาธิการทหารบกฝ่ายยุทธการ เจ้ากรมยุทธศึกษาทหารบก รองเสนาธิการทหารบก ผู้ช่วยผู้บัญชาการทหารบก เสนาธิการทหารบก รองผู้บัญชาการทหารบก จนกระทั่งเกษียณอายุราชการในตำแหน่งปลัดกระทรวงกลาโหม 
พล.อ.สิทธิได้รับฉายาว่า "เปาบุ้นจิ้น" อันเนื่องจากเป็นนายทหารที่ซื่อตรงตลอดชีวิตราชการ
ชีวิตการเมือง เริ่มด้วยการเป็นสมาชิกสภานิติบัญญัติแห่งชาติ ปี พ.ศ. 2514 และ พ.ศ. 2515 เป็นสมาชิกสมัชชาแห่งชาติ ปี พ.ศ. 2516 หลังเหตุการณ์ 14 ตุลา สมาชิกสภาปฏิรูปการปกครองแผ่นดิน หลังเหตุการณ์ 6 ตุลา เป็นรัฐมนตรีว่าการกระทรวงมหาดไทย 2 สมัย ตั้งแต่วันที่ 23 มิถุนายน พ.ศ. 2523 จนถึง 5 สิงหาคม พ.ศ. 2529 ในรัฐบาลที่มี พล.อ.เปรม ติณสูลานนท์ เป็นนายกรัฐมนตรี (คณะรัฐบาลชุดที่ 42 และ 43)
ซึ่งในระหว่างการดำรงตำแหน่งนี้ พล.อ.สิทธิได้มีนโยบายจัดระเบียบสังคมจนเป็นที่กล่าวขานอย่างมาก โดยเฉพาะการสั่งปิดสนามม้าด้วยเหตุผลว่า เป็นอบายมุข
พล.อ.สิทธิ ได้รับแต่งตั้งเป็นประธานคณะกรรมการตรวจสอบทรัพย์สิน (คตส.) โดยคณะรักษาความสงบเรียบร้อยแห่งชาติ (รสช.) ซึ่งยึดอำนาจจากรัฐบาล พล.อ.ชาติชาย ชุณหะวัณ เมื่อวันที่ 23 กุมภาพันธ์ พ.ศ. 2534 ให้ตรวจสอบทรัพย์สินของนักการเมืองในรัฐบาล พล.อ. ชาติชาย 25 คน รวมทั้ง พล.อ. ชาติชายด้วย แม้ต่อมา คตส.จะมีคำสั่งให้ยึดทรัพย์ของนักการเมืองหลายคนตกเป็นของแผ่นดิน แต่ศาลฎีกามีคำพิพากษาว่า คำสั่งของ คตส.ไม่ชอบด้วยกฎหมายและข้อต่อรัฐธรรมนูญ พ.ศ. 2534 เนื่องจากคำสั่งยึดทรัพย์เป็นอำนาจของฝ่ายตุลาการ ไม่ใช่อำนาจของ คตส. จึงไม่อาจยึดทรัพย์ใครได้เลยสักคน
ชีวิตส่วนตัว พล.อ.สิทธิ สมรสกับคุณหญิงจวบ จิรโรจน์ มีบุตรด้วยกันทั้งหมด 4 คน เป็นหญิง 3 ชาย 1
พล.อ.สิทธิ จิรโรจน์ ถึงแก่อนิจกรรมเมื่อวันที่ 10 กุมภาพันธ์ พ.ศ. 2553 ที่โรงพยาบาลมงกุฏวัฒนะ แขวงทุ่งสองห้อง เขตหลักสี่ กรุงเทพมหานคร ด้วยโรคชรา สิริรวมอายุได้ 89 ปี
พระธาตุเรืองรอง

พระธาตุเรืองรอง เป็นพระธาตุศิลปะแบบพื้นบ้าน ตั้งอยู่ที่วัดบ้านสร้างเรือง ตำบลหญ้าปล้อง อำเภอเมืองศรีสะเกษ จังหวัดศรีสะเกษ ห่างจากตัวเมืองศรีสะเกษประมาณ 8 กิโลเมตร ตามทางหลวงแผ่นดินหมายเลข 2373 (ศรีสะเกษ-ราษีไศล)
วัดบ้านสร้างเรือง เริ่มก่อสร้างเมื่อปี พ.ศ. 2511 โดยหลวงปู่ธัมมา พิทักษา ซึ่งเป็นชาวบ้านสร้างเรืองโดยกำเนิด จนได้รับพระราชทานวิสุงคามวาสี เมื่อปี พ.ศ. 2520 ต่อมาหลวงปู่ธัมมา ได้เล็งเห็นว่าในภูมิภาคอีสานใต้ไม่มีพระธาตุให้ชาวบ้านสักการบูชา จึงได้ริเริ่มสร้างพระธาตุขึ้นในปี พ.ศ. 2525
องค์พระธาตุ.
พระธาตุเรืองรอง เป็นพระธาตุที่สร้างแบบศิลปะพื้นบ้านสี่เผ่า ได้แก่ ส่วย เขมร ลาว เยอ เริ่มก่อสร้างในปี พ.ศ. 2524 โดยหลวงปู่ธัมมา พิทักษา มีความสูง 49 เมตร ฐานสี่เหลี่ยมจัตุรัสด้านละ 30 เมตร แบ่งพื้นที่ออกเป็น 6 ชั้น ได้แก่ 
บริเวณโดยรอบพระธาตุเรืองรองก็มีการตกแต่งพื้นที่โดยการสร้างแบบจำลองปูนปั้นปริศนาธรรม และแบบจำลองปูนปั้นประเพณี พิธีกรรมที่สำคัญของชาวอีสาน รวมทั้งมีการจัดสถานที่สำหรับการร่วมทำบุญโดยการบริจาค บูชาวัตถุมงคล และจำหน่ายของที่ระลึก รายได้ทั้งหมดจะนำมาใช้ในการปรับปรุงพัฒนาพระธาตุเรืองรองต่อไป
พระมงคลวิสุต (ดวงดี สุภทฺโท)

พระมงคลวิสุต หรือ ครูบาดวงดี (24 เมษายน พ.ศ. 2449 — 6 กุมภาพันธ์ พ.ศ. 2553) ฉายา สุภทฺโท เป็นพระราชาคณะชั้นสามัญ อดีตเจ้าอาวาสวัดท่าจำปี และอดีตเจ้าคณะตำบลทุ่งสะโตก อำเภอสันป่าตอง จังหวัดเชียงใหม่ (พ.ศ. 2484 - 6 กุมภาพันธ์ พ.ศ. 2553) เป็นศิษย์เอกสายครูบาศรีวิชัยรุ่นสุดท้าย และเป็นพระภิกษุที่มีอายุมากถึง 103 ปี
ประวัติ.
หลวงปู่ครูบาดวงดี เดิมชื่อ ดวงดี สุทธิเลิศ เกิดวันที่ 24 เมษายน พ.ศ. 2449 ตรงกับวันอังคาร ขึ้น 2 ค่ำ เดือน 6 ปีมะเมีย บิดาชื่อนายอูบ สุทธิเลิศ มารดาชื่อนางจันทร์ สุทธิเลิศ ที่ตำบลทุ่งสะโตก อำเภอสันป่าตอง จังหวัดเชียงใหม่
หลวงปู่ครูบาดวงดี มรณภาพเมื่อวันที่ 6 กุมภาพันธ์ พ.ศ. 2553 เมื่อเวลา 06.40 น. ณ โรงพยาบาลมหาราชนครเชียงใหม่ สิริอายุ 103 ปี 81 พรรษา
อัลมาสทาวเวอร์

อัลมาสทาวเวอร์ ("หอคอยเพชร") เป็นตึกระฟ้าแห่งหนึ่งในเมืองดูไบ ประเทศสหรัฐอาหรับเอมิเรตส์ เริ่มก่อสร้างเมื่อต้นปี ค.ศ. 2005 และแล้วเสร็จในปี ค.ศ. 2009 ตึกแห่งนี้มีความสูงทั้งสิ้น 363.07 เมตร (1,191 ฟุต) มีจำนวนชั้น 74 ชั้น แบ่งออกเป็นชั้นเหนือพื้นดิน 68 ชั้น ชั้นใต้ดินอีก 5 ชั้น ซึ่งใน 70 ชั้นใช้งานเชิงพาณิชย์และ 4 ชั้นใช้งานเกี่ยวกับการบริการ และในปี ค.ศ. 2008 ได้กลายเป็นตึกที่มีความสูงเป็นอันดับ 2 ของเมืองดูไบ รองจากบุรจญ์เคาะลีฟะฮ์
ปราสาทโดนตวล

ปราสาทโดนตวล ตั้งอยู่ที่บ้านภูมิซรอล ตำบลเสาธงชัย อำเภอกันทรลักษ์ จังหวัดศรีสะเกษ ห่างจากหมู่บ้าน 8 กิโลเมตร ห่างจากตัวอำเภอกันทรลักษ์ 38 กิโลเมตร โดยใช้เส้นทางที่แยกจากทางหลวงแผ่นดินหมายเลข 2243 กม.98 ระยะทาง 4 กิโลเมตร เป็นปราสาทที่สำคัญอีกแห่งหนึ่ง ตั้งอยู่บริเวณชายแดนของประเทศไทย ห่างจากผามออีแดงเพียง 300 เมตร
ตัวปราสาท.
ปราสาทโดนตวล เป็นปราสาทขอมโบราณขนาดเล็กที่ตั้งอยู่ริมหน้าผาสูง บนเทือกเขาพนมดงรัก บริเวณใกล้ชายแดนไทย-กัมพูชา ประกอบด้วยปรางค์รูปสี่เหลี่ยมย่อมุม ก่อด้วยอิฐ ซุ้มประตูก่อด้วยศิลา และมีรูปสิงโตจำหลักอยู่หน้าปราสาท
ตัวปราสาทหันหน้าไปทางทิศตะวันออก บริเวณหน้าปราสาทมีถนนปูด้วยหินขนาดเล็ก กว้าง 6 เมตร มีเสาหิน 2 คู่ สูง 3 เมตร อยู่ห่างกันราว 250 เซนติเมตร ซุ้มประตูทางเข้าปราสาทมีรูปสิงห์โตจำหลักตั้งอยู่บนแท่นข้างละ 1 ตัว ตัวปราสาทประกอบด้วยซุ้มประตู และปรางค์ 2 องค์ ซุ้มประตูมีจำนวน 3 ประตำ ก่อด้วยศิลา ประตูกลางมีขนาดใหญ่ที่สุด กว้าง 1 เมตร สูง 2.5 เมตร ประตูเล็กซ้ายขวา กว้าง 70 เซนติเมตร สูง 1.8 เมตร กรอบประตูและศิลาทับหลังไม่ได้จำหลักลวดลาย
ปรางค์องค์หน้าอยู่ถัดจากซุ้มประตูเข้าไปประมาณ 1 เมตร หักพังจนมีสภาพเป็นกองอิฐทับถมกันอยู่ ปรางค์องค์ในอยู่ห่างจากปรางค์องค์แรกประมาณ 1 เมตร ก่อด้วยอิฐและศิลาแลงฐานทำเป็น 4 ชั้น กว้างด้านละ 6 เมตร สูง 26 เมตร ตัวปรางค์มีประตูเข้าออกทางด้านหน้า 1 ประตู กว้าง 1 เมตรสูง 2 เมตร คูหาปรางค์มีเนื้อที่ 3.7 x 3 เมตร ลักษณะของปรางค์เป็นรูปสี่เหลี่ยมย่อมุมสลับซับซ้อนลดหลั่นกันไปจนถึงยอด ห่างจากปราสาทประมาณ 10 เส้น มีสระน้ำขนาดใหญ่กว้างด้านละ 80 เมตร มีร่องระบายน้ำจากยอดเขาลงมาสู่สระร่องน้ำลึกประมาณ 2 เมตร 
ประวัติศาสตร์ยังไม่มีปรากฏแน่ชัด แต่สันนิษฐานได้จากการที่กรมศิลปากรบันทึกไว้ว่าที่ช่องตาเฒ่า ตำบลบึงมะลู อำเภอกันทรลักษ์ ซึ่งเป็นโบราณสถานแห่งหนึ่งของจังหวัดศรีสะเกษ ได้มีการสำรวจพบ "เทวรูปทำด้วยหิน 1 องค์ สูง 2 ศอก กว้าง 1 คืบเศษนั่งแท่นหินที่แท่นมีจารึกอักษร" โบราณสถานช่องตาเฒ่าที่กรมศิลปากรได้บันทึก คือ ปรางค์ศิลาโดนตวล สำหรับอายุของปราค์ศิลาแห่งนี้คงอยู่ราว พ.ศ. 1500 - พ.ศ. 1650
เอมิเรตส์ออฟฟิศทาวเวอร์

เอมิเรตส์ออฟฟิศทาวเวอร์  เป็นตึกระฟ้าแห่งหนึ่งตั้งอยู่ในเมืองดูไบ ประเทศสหรัฐอาหรับเอมิเรตส์ ตั้งอยู่คู่กับจูมีราเอมิเรตส์ทาวเวอร์โฮเต็ล บนถนนชิค ซาเยด ตึกสองหลังนี้เรียกรวมกันว่าเอมิเรตส์ทาวเวอร์คอมเพล็กซ์ โดยเอมิเรตส์ออฟฟิศทาวเวอร์จะมีความสูงมากกว่าจูมีราเอมิเรตส์ทาวเวอร์โฮเต็ล ซึ่งสูงมากกว่ากันเพียง 2 ชั้น เอมิเรตส์ออฟฟิศทาวเวอร์มีความสูงทั้งหมด (ถึงยอดเสาอากาศ) 354.6 เมตร (1,163 ฟุต) และมีความสูงตัวตึก 311 เมตร (1,020 ฟุต) เป็นตึกที่มีความสูงเป็นอันดับที่ 3 ของเมืองดูไบ และอันดับที่ 19 ของโลก เริ่มก่อสร้างเมื่อปี ค.ศ. 1996 และสิ้นสุดในเดือนพฤศจิกายน ค.ศ. 1999